Prvenstvo Države za kadete – Beograd - JK CEMENT\nHome / Vesti / Prvenstvo Države za kadete – Beograd\nPrvenstvo Države za kadete – Beograd\nObjavljeno: 12 februara, 2018\nPrvenstvo Države za kadete održano je u Beogradu u tehničkoj organizaciji džudo saveza Beograda. Ukupno je prijavljeno 151 takmičar, naš klub predstavljalo je 10. Osvojeno je 4 medalje 2 srebrne i 2 bronzane, kao i 4 peta mesta. Naš klub predstavljali su:\n-50kg Matijević Marko II mesto\n-50kg Kajić Damir V mesto\n-60kg Škamla Filip III mesto\n-60kg Knežević Veljko V mesto\n-66kg Kosović Velimir III mesto\n-90kg Jurković Stefan V mesto\n-70kg Stjepanović Jovana bez plasmana\n+70kg Jurković Gordana bez plasmana\nMatijević Marko je bio slobodan u prvom kolu. Voljom žreba u drugom kolu sasataje se sa klubskim drugarom Kajić Damirom kojeg posle 9 minuta u Golden skoru pobeđuje na 3 Šida. U polufinalnom meču sastaje se sa Lukom Jordanovim koga baca na Wazari da bi u daljem toku meča uspeo plasirati tehniku u parteru i zadržati ga u zahvatu do Ipona. U finalu se sastaje sa Lukom Popovićem iz beogradskog Makikomija od koga nažalost gubi Iponom i tako zauzima II mesto i postaje vicešampion ove kategorije.\nKajić Damir se u prvom kolu sasatao sa Bubalo Aleksom iz Novosadskog džudo kluba koga je u regularnom toku meča uspeo naterati na jedan Šido, da bi ga u Golden skoru posle još jednog Šida bacio za Wazari i tako prošao u četvrtfinale gde se, kao što je gore već rečeno sastao sa klubskim kolegom Matijević Markom i izgubio. U repasažu se sastaje sa Adamom Milojevićem iz jk Carina iz Smedereva koga prvo baca za Wazari a zatim ga tehnikom gušenja u parteru primorava na predaju. U borbi za medalju Damir se sastaje sa Mladenom Đorđeviće iz jk Bor od koga nažalost gubi na Wazari i tako zauzima V mesto.\nŠkamla Filip je u prvom kolu bio slobodan. U četvrtfinalu se sastaje sa Jovanović Nikolom iz Niškog Kinezisa koga pobeđuje na dva Wazarija 1:48 pre kraja meča. Polufinalni meč nažalost gubi od Popović Uroša iz jk Slavija na dva Wazarija. U borbi za medalju sastaje se sa Ivetić Miloše iz jk Partizan Kikikinda koga baca za Wazari i time osvaja treće mesto.\nKnežević Veljko je takođe bio slobodan u prvom kolu. U četvrtfinalu se sastaje sa Popović Urošem iz jk Slavija Novi Sad sa kojim posle izjednačenog rezultata u regularnom toku meča i rezultatom 1:1 ulazi u Golden skor i posle 9:18min gubi meč rezultatom 10:1. U prvom repasažnom meču sastaje se sa Denisom Bogdanovićem iz novosadskog Partizana koga pobeđuje Iponom 45 sekundi pre kraja meča. U drugom repasažnom meču sastaje sa Nikolom Jovanovićem iz niškog Kinezisa koga dobija u parteru tehnikom gušenja. U borbi za medalju sastaje se sa Pavlom Stanisavljevićem iz beogradskog Partizana od koga uprkos vođstvu za Wazari gubi za Ipon i time ostaje bez medalje.\nKosović Velimir se u prvom meču sastaje sa Stevanović Nikolom iz jk Rakovica Beograd koga pobeđuje na dva Wazarija. U četvrtfinalnom meču protivnik mu je Đorđe Milovanov iz beogradskog jk Institut za džudo koga u parteru pobeđuje zahvatom držanja. Polufinalni meč gubi za Wazari od Stefana Radovanovića iz jk Kinezis iz Niša. Voljom žreba, u borbi za medalju sastaje se sa kolegom iz kluba Petković Vukom, kojeg pobeđuje i osvaja treće mesto.\nPetković Vuk se u prvom kolu sastao sa Prokopijević Lukom iuz jk Crvena Zvezda Beograd i izgubio Iponom. U prvo repasažnom meču sastaje se sa Jović Viktorom iz beogradskog jk Institu za judo koga pobeđuje Iponom posle samo pola minuta meča. U drugom repesažnom meču pobeđuje Filipa Jurišića iz jk Partizan Beograd za dva Wazarija. U borbi za medalju, kao što je već spomenuto, sastaje se sa klubskim kolego Kosović Velimirom od koga gubi meč i time osvaja V mesto.\nJurković Stefan u prvom kolu sastaje se sa Lazarević Lazarom iz Velikog Gradišta od kaga gubi na Wazari. U prvoj repasažnoj borbi protivnik mu je bio Luka Nevesin koga pobeđuje Wazariem. U drugom repasažnom meču sastaje se sa Nikolin Petrom iz zrenjaninskog jk Proleter koga pobeđuje Iponom. U borbi za medalju protivnik mu je Petković Dragan od koga gubi na Ipon i time osvaja V mesto.\nGermanac Anđela, u njenoj kategoriji bilo je samo 4 takmičarke pa su se borile po sistemu ‚‚svaka sa svakom‚‚. Prvu borbu Anđela je izgubila tehnikom u parteru držanje u zahvatu od Milošević Anice iz Velikog Gradišta. Drugu borbu radila je sa Vasiljević Anđelom iz jk Bambi iz Požarevca i pobedila je tehnikom u parteru držanje u zahvatu. Treću i poslednju borbu, radia je sa Majstorović Anicom iz beogradskog jk Voždovac koju je takođe dobila držanjem u zahvatu i time je uspela osvoijti vicešapionsku titulu.\nStjepanović Jovana je u prvom kolu bila slobodna. U četvrtfinalu sastaje se sa Cvijić Milicom iz novosadske Slavije i gubi tehnikom u parteru držanje u zahvatu. U prvoj repasažnoj borbi sastaje se sa Jokić Anom od koje takođe gubi i time završava učešće na ovom prvenstvu bez plasmana.\nJurković Gordana je bila slobodna u prvom kolu. U četvrtfinalu gubi od Orlović Katarine iz Rume tehnikom u parteru držanje u zahvatu. U repasažu se sastaje sa Nešković Milicom iz jk Bezbednost iz Novog Sada od koje gubi za Ipon i time ostaje bez plasmana.\nUkupni bilans medalja mogao je biti veći poštu su još četri borca bila na korak do osvajanja trećeg mesta, ali su izgubili i orali se zadovoljiti petim mestom. Treba istaći i da su Anđela Germanac i Stjepanović Jovana još uvek starije pionirke i time njihov uspeh još više dobija na značaju.\nNaše takmičare na ovom Prvenstvu pratili su treneri Morina Šefki i Andrija Mumović, kao i brojni roditelji kojima se ovim putem zahvaljujemo na podršci.


Vučić: Mali izgledi za istorijsko rešenje s Albancima, ali treba pokušati (VIDEO) – NovostiDana.rs\nVučić: Mali izgledi za istorijsko rešenje s Albancima, ali treba pokušati (VIDEO)\nFoto:European Council/Christos DOGAS\nPredsednik Srbije Aleksandar Vučić izjavio je da su u današnjoj rundi dijaloga Beograd-Priština vodjeni „otvoreni razgovori“ o primeni dosad postignutih dogovora i utanačeno je da se sprovede sporazum o pravosudju, ali se vidi da su mali izgledi za rešavanje dugoročnih istorijskih pitanja izmedju Srba i Albanaca.\nVučić je posle susreta s kosovskim predsednikom Hašimom Tačijem i visokom predstavnicom Evropske unije Federikom Mogerini rekao da i tu malu šansu za rešavanje srpsko-albanskog istorijskog pitanja treba iskoristiti i to je je i otvoreno u današnjoj rundi dijaloga.\nSrpski predsednik je rekao da bi, pored dogovora u dijalogu o pravosudju i mostu na Ibru do kraja godine, „trajnija rešenja“, o čemu je delegacija Srbije imala svoje zamisli, bila od velikog značaja za odnose dva naroda i razvoj i stabilnost celog regiona.\nTo bi bilo od velike koristi za formiranje Zajednice srpskih opština, ali je konstatovano, naveo je Vučić, da s tim u vezi Priština nije načinila nikakav napredak.\n„Vidimo malu šansu za rešavanje istorijskog pitanja izmedju Srba i Albanaca i moramo da je iskoristimo, jer vredi probati zbog budućnosti“, stavio je do znanja srpski predsednik.\nVučić je naveo da su na današnjem sastanku u Briselu razmotrena i pitanja vezana za razvoj i stanje prilika u celom regionu Balkana.\nOn je rekao da je u susretu s Tačijem i visokom predstavnicom EU Mogerini otvorio pitanje hapšenja Srbina Bogdana Mitrovića u Suvoj Reci na Kosovu, navodei da je to „vrhunac licemerja“ i da se tako nešto nije smelo dogoditi.\n„U pitanju je čovek koji ima tri ćerke i dva sina, koji je tamo išao mnogo puta i prijavio se na listu“, rekao je predsednik Srbije.\nVučić je rekao da je „interesantno je da ga je prijavio komšija koji mu je uzurpirao i oduzeo imovinu, a prijavio ga je posle 18 godina, valjda plašeći se da će mu je tražiti nazad“.\nPredsednik je rekao da će Srbija pratiti sve što je vezano za „slučaj Mitrović“ i da se nada da će to biti brzo i povoljno rešeno.\nVisoka predstavnica EU Federika Mogerini saopštila je da je danas u razgovoru s predsednicima Srbije i Kosova, Aleksandrom Vučićem i Hašimom Tačijem, dogovoreno da se nastavi rad na novoj fazi dijaloga Beograda i Prištine na „normalizaciji odnosa i pomirenju“.\nPosao na tome će se nastaviti idućih nedelja, navela je Mogerini i dodala da su se Vučić i Tači dogovorili da se sprovedu „konačni koraci“ za primenu dogovora o pravosudju koji je postignut u dijalogu uz posredovanje EU.\nDva predsednika su potvrdili da će dogovor o pravosudju biti u potpunosti primenjen do 17. oktobra, navodi se u saopštenju.\n„Na taj dan će sudije, tužioci i sudsko osoblje biti potpunosti uključeni u kosovsko pravosudje“, rekla je visoka predstavnica i navela da će „uključivanje sudskog osoblja omogućiti pravosudju da bude sprovedeno širom Kosova i posebno na području Mitrovice“.\nVisoka predstavnica EU je navela da pozdravlja nanova izraženu predanost dva predsednika tom procesu.\nMogerini je rekla da su EU i ona lično u potpunosti opredeljeni za perspektivu ulaska u EU Srbije, Kosova i celog regiona, dodavši da je napredak dve strane na putu ka EU čvrsto vezan za napredak u dijalogu.\nKosovski predsednik Hašim Tači izjavio je danas u Briselu da su dijalog Beograd-Priština i pomirenje jedini put za napredak obe strane ka Evropskoj uniji i da je nužan „konačni sporazum u dijalogu“ da bi se to postiglo.\nTači je posle razgovora s predsednikom Srbije Aleksandrom Vučićem i visokom predstavnicom EU Federikom Mogerini rekao da je današnja runda dijaloga bila „značajna“ i da su razmotreni sledeći koraci „u novoj fazi dijaloga o normalizaciji odnosa i pomirenju“.\nOn je rekao da su „dijalog i pomirenje jedini put za napredak dve zemlje“ i da veruje da će biti postignuti novi dogovori.\n„Obema stranama je nužan konačni sporazum da bi napredovale ka integraciji u Evropsku uniju“, naveo je on.\nTači je potvrdio da je na sastanku dogovoreno da se do 17. oktobra u potpunosti sprovede i, kako je rekao, u kosovski sistema ugradi sporazum o pravosudju.\n„Mi smo dve suverene i susedske zemlje i nužno nam je da se taj proces završi što pre da bismo dobili konačni sporazum“, rekao je Tači i dodao da za to postoji snažna podršk Evropske unije i SAD.\nМинистар Антић: ЗА РТБ БОР ЈЕ КРИВА ПРЕТХОДНА ВЛАСТ\nPrelević: Posle izmena Zakona o BIA mogućnosti za zloupotrebu beskrajne


Srbiji neće MMF zbog novih izbora?\nPovećanje plata i penzija bi donelo poene vlastima pred izbore (na fotografiji sedište MMF-a u Vašingtonu)\nNajavu premijerke Vlade Srbije Ane Brnabić da postoji mogućnost da Srbija odustane od sledećeg aranžmana sa MMF-om zbog toga što bi strogi zahtevi mogli da uspore ekonomski rast, neočekivan je, kaže za Radio Slobodna Evropa urednik u "Novom magazinu" Mijat Lakićević. Takva odluka bi mogla da se objasni pripremom za narednu izbornu godinu (beogradski izbori, a možda i novi parlamentarni) u kojoj bi vladajuća garnitura, ako poveća plate i penzije do kraja godine, dobila veliki poen među biračima.\n„To je neočekivano, pošto u stručnoj javnosti preovlađuje stav da bi aranžman trebalo zaključiti, iz Vlade nije bilo suprotnih signala, naprotiv. Činilo se da su i Vlada i bivši premijer Vučić i ministar finasija Dušan Vujović bili za takvo rešenje, tako da ovo što je izjavila nova premijerka, deluje neočekivano“, kaže Mijat Lakićević. On ostavlja mogućnost da je to deo pregovaračke igre, mada, kaže, dosta je rano jer sadašnji aranžman ističe sledeće godine a razgovore o tome bi trebalo voditi u okviru narednog budžeta, dakle od oktobra ove godine.“Nije isključeno da će doći do razlaza sa MMF-om, jer je predsednik Aleksandar Vučić čvrsto obećao 10 odsto rast plata i penzija do kraja godine. Iduće godine su beogradski izbori sigurno, parlamentarni verovatno, a povećanje plata i penzija bi bio značajan argument u korist vlasti“, kaže Lakićević. On dovodi u pitanje i procenu da bi povećanje plata i penzija dovelo do ekonomskog rasta.\nNeočekivana izjava premijerke: Mijat Lakićević\nNa pitanje kakve bi posledice bile ako se ne sklopi aranžman, Lakićević kaže da bi to negativno uticalo na rejting Srbije u svetu. „To ne bi imalo neke dramatične posledice, ali taj rast koji bi eventualno bio ostvaren ne bi bio održiv i to ne bi značilo ozdravljenje za srpsku ekonomiju i državu“, kaže Lakićević.\nPodseća da MMF insistira na reformi velikih javnih preduzeća Srbijagasa, Železnica i EPS-a, što u ovom trenutku može da ne odgovara vlastima jer to znači otpuštanja u tim preduzećima, a s obzirom na izbore u idućoj godini, to se, kako smatra Lakićević, vlastima ne radi.\nPremijerka Srbije Ana Brnabić za američku agenciju "Blumberg” je rekla da je Srbija fokusirana na zaključivanje programa Međunarodnog monetarnog fonda ove godine i proceniće njegove posledice po ekonomski rast pre nego što zatraži novi aranžman.\n"Ponekad je MMF oštriji nego što je potrebno i u tom smislu bi novi sporazum mogao da omete rast", rekla je Brnabićeva.\nOna je navela da je moguće da Srbija odustane od obnove trogodišnjeg aranžmana iz predostrožnosti, kojim su zvaničnici MMF-a preporučili mere, koje uključuju smanjenje rashoda, prodaju ili gašenje neprofitabilnih državnih kompanija i smanjenje broja zaposlenih u javnoj administraciji.\nPredsednik Srbije Aleksandar Vučić se sastaje u utorak sa šefom misije MMF-a Džejmsom Rufom.


Zelenović: Šta znači ćutanje Bujoševića na zahtev akademske zajednice – NovostiDana.rs\nPredsednik Zajedno za Srbiju Nebojša Zelenović pozvao je direktora Radio televizije Srbije (RTS) Dragana Bujoševića da se izjasni o zahtevu akademske zajednice za promenu uredjivačke politike i zapitao „šta znači to ćutanje“.\nZelenović je rekao da je „prosto neverovatno da Bujošević ćuti pred zahtevom najumnijih ljudi naše zemlje da se izmeni uredjivačka politika RTS i da se gradjanima omogući istinito, pravovremeno i objektivno informisanje“.\n„Šta znači to ćutanje? Niko razuman ne može biti protiv zahteva akademske zajednice da RTS obezbedi mogućnost ravnopravnog nastupa svih relevantnih strana i aktera, koji bi mogli nesmetano i bez cenzure da iznesu svoje argumente i mišljenja, kao i to da se na uvid gradjanima daju detaljni prikazi dokumenata koji potkrepljuju njihove stavove“, kazao je Zelenović.\nZelenović je rekao i da će „Srbija biti neslobodna zemlja dokle god se u udarnim terminima i u svim informativnim emisijama RTS ne razgovara o slobodnim izborima i na objektivan način ne razmatraju sve afere: od afera Кrušik, Jovanjica, Beograda na vodi, rušenja u Savamali, rampe u Doljevcima, tetke iz Кanade, plagiranih i falsifikovanih diploma i doktorata i ekološke katastrofe“.\nPripadnici akademske zajednice su tom prilikom rekli da je zahtev predat zato što „RTS ne sprovodi zakon o javnom informisanju i javnom servisu, te da ta medijska kuća obmanjuje i dezavuiše javnost“, kao i da podneti zahtev ne predstavlja podršku strankama, već štiti interese gradjana.


srbijasport.net - Vesti - Zonske lige - Golgeter Nenad Kudrić van stroja\n15.08.2019 V. Jankov\nBolna grimasa na licu Nenada Kudrića najavila je težu povredu\nNovajlija vojvođanskog „severa“, Vojvodina iz Bačkog Gradišta, biće znatno hendikepiran u sezoni na pragu. Umesto da tradicionalni, 11. po redu, Letnji turnir zapamte po dobroj organizaciji, ostaće im u tužnom sećanju zbog povrede golgetera Nenada Kudrića u samom finišu finalne utakmice sa Njegošem iz Lovćenca. Mada su mnogi pomislili da, ipak, nije reč o težoj povredi, jer je Nenad Kudrić uspeo da se pridigne i odšanta do svlačionice, potonji lekarski pregledi i rezultati su dijagnostifikovali kidanje prednjih ukrštenih ligamenata kolena, pa sledi višemesečna pauza.\n- Polusezona sigurno, a možda i čitava sezona je izgubljena za Nenada, setnim glasom konstatunje njegog otac i predsednik Vojvodine Goran Kudrić. Prava šteta, jer je bio u izvrsnoj formi i trebale su mu utakmice u jačem rangu takmičenja, kako bi napravio iskorak u karijeri.\n- Odlaskom Ikraševa i Marjanova smo oslabljeni, ali smo angažovanjem nekoliko mladih igrača to nadomestili i solidno igrali u pripremnom periodu. Međutim, povreda Nenada Kudrića je hendikep koji će nas sigurno uzdrmati. No, verujem da ćemo borbenošću prevazići sve nedaće i ostvariti cilj da zadržimo status vojvođanskog ligaša, ne napušta optimizam trenera Lazara Dabižljevića.\nDebi u vojvođanskom „severu“ čeka ih u nedelju protiv „starosedeoca“Tise iz Adorjana. U minulom ciklusu kupa na teritoriji PFS Subotica savladali su ih u finalu pred svojim navijačima rezultatom 2:0. Znaju u redovima Bačkogradištanaca da je sada sasvim drugačija situacija i pripremaju se da pruže dostojan otpor.\nPosle ovog starta došlo je do kobne povrede Nenada Kudrića\nZonske lige Muškarci Vojvođanska liga "Sever" Vojvodina Srbija Južnobački okrug Bečej Bačko Gradište


Niška televizija » Vučić: Opasnost još nije prošla\nObjavljeno 18.05.2014. 14:39\nTagovi: Aleksandar Vučić, opasnost, poplave\nPredsednik Vlade Srbije Aleksandar Vučić izjavio je danas da se Srbija, zahvaljujući izvanrednoj reakciji državnih organa i celokupnog naroda, bolje snašla u borbi sa poplavama nego mnoge bogatije države koje su se suočile sa daleko manjim problemima, ali i upozorio da opasnost još nije prošla, jer se očekuju poplavni talasi na Savi.\n„Kraj nije ni blizu, ali danas imamo vise nade nego juče“, rekao je premijer na sednici Republičkog štaba za vanredne situacije, i konstatovao da je nesreća koja je pogodila neke druge zemlje Srbiji dala priliku da se odbrani.\nOn je naveo da će do srede Savom proći još jedan poplavni talas i da treba da učiniti sve da se pripremi za njegov dolazak.\nNa sednici je rečeno da je kod Šapca nivo Save sada 660 centimetara, što je za metar više od istorijskog maksimuma, a da se može efikaksno braniti do nivoa od 680 centimetara.\nPrecizirano je da je ugroženima od poplava u narednim danima najpotrebnija voda za piće, hrana, uključujući hranu za bebe, lekovi, odeća, sredstva za higijenu, a od medikamenata su najpotrebniji lekovi za krvni pritisak, bolesti srca, dijabetes, astmu, sirupi i antibiotici za decu, kao i dezinfekciona sredstva.\nPremijer Vučić je upozorio da se tačno mora znati gde ide svaka vrsta i svaki dinar pomoći koji stiže iz zemlje i inostranstva i da ne sme da se desi nijedna zloupotreba.On je rekao da je veliki broj pojedinaca i vlada uputio pomoć Srbiji, uključujući značajnu pomoć šeika Mohameda Al Nahjana.\n„Nije naš narod blesav, niti oni spolja, da daju pomoć, a da to bude zloupotrebljeno… Ne sme nijedan dinar negde da bude zloupotrebljen ili da čujem za neka privatna lica da neko u ime vlade tobože uzima nešto. Narodu da položimo račune gde se i šta potrošilo – da se jasno zna gde se novac donosi i gde se troši“ rekao je Vučić.\nVeoma oštre reči osude Vučić je imao za neke domaće trgovce električnom energijom koji su državi nudili struju po nekoliko puta većoj ceni od one po kojoj je u trenucima najevće nužde kupljena od BiH i Crne Gore.\nOn je takođe upozorio lokalne samouprave da ne traže deset puta više nego što im je potrebno i naglasio da će država imati dramatične troškove da sanira posledice poplava.\nMinistarstvu unutrašnjih poslova Vučić je naložio da na poplavljenim područjima spreči krađu privatne i javne svojine, iako to nije masovna pojava.\nPremijer je izvesne kritike imao i na račun onih koji su organizovali transport volontera na ugrožena područja.\n„Nismo se setili da građanima koji su išli da spašavaju ljude ne naplaćujemo putarinu, a onda smo one koji su se vraćali iz Šapca pustili da se sami snalaze, nismo im obezbedili prevoz, pa su se neki vraćali i auto stopom“, naveo je Vučić.\nPredsednik Vlade Srbije izrazio je danas zahvalnost pojedincima, privrednim subjektima i stranim vladama, čija je pomoć omogućila da Srbija u vreme vanredne situacije reaguje na najbolji moguć način.\nVučić je zahvalio Rusiji, Evropskoj komisiji, SAD, Austriji, državama regiona, Izraelu, Turskoj, Belorusiji i svima ostalima koji su u Srbiju uputili pomoć i spasilačke timove.\n„Pokazalo se da politika prijateljstva i saradnje u regionu našoj zemlji mnogo znači, i da smo uspeli zahvaljujući hitnim merama da sprečimo još teže posledice… Dobro ćemo da pamtimo i vratimo svima koji su nam pomogli i mnogo im hvala na svemu što su učinili. Zahvaljujemo svima na trudu i razumevanju za naše potrebe“, rekao je Vučić.\nPremijer je zahvalio sportistima, glumcima, navijačima i svim volonterima koji su se uključili u spasilačke napore.\n„Mi smo mislili da nećemo skupiti 500 ljudi, a imali smo 12 i po hiljada ispred Sava centra prve večeri. To je mladost Srbije i pokazuje kakvu budućnost imamo. Nije ni čudo što smo bili bolje organizovani od neuporedivo razvijenijih zemalja koje su imale neuporedivo manje probleme“, rekao je Vučić.\nNa današnjoj sednici štaba saopšteno je i da su u Obrenovcu do sada pronađene dve ljudske žrtve, ali da ohrabruje to što danas prilikom povlačenja vode nisu pronađeni stradali.\nPrema dosadašnjem bilansu, u poplavama je proteklih dana petoro osoba izgubilo život, među njima i jedan pripadnik spalilačkih jedinica, a da se jedna osoba vodi kao nestala.\nNačelnik Sektora MUP za vanredne situacije Predrag Marić precizirao je da je zbog katastrofalnih poplava evakuisano ukupno 24.352 ljudi, da je poplavljeno 2.260 objekata i ugroženo je 1.763 objekata.\nPrema najnovijem izveštaju Republičkog hidrometoorološkog zavoda koji je podnet na današnjoj sednici Štaba za vanredne situacije, narednih dana najkritičnija hidrološka situacija biće na Savi, ali poplavni talas koji će tokom dana doći do Beograda ostaće ispod granice vanredne odbrane od poplava.


Magacin duvana posjećivali crnogorski specijalci\nDan\t27.11.2008 17:32\nBivši finansijski policajci svjedočili su juče pred Specijalnim sudom u nastavku suđenja kriminalnoj grupi Stanka Subotića Caneta, optuženoj za šverc cigareta, kako su zarobljeni prilikom pokušaja kontrole magacina sa cigaretama i držani pod prijetnjom oružjem.\nFinansijski policajac Miroslav Uzelac svjedočio je da su u noći između 9. i 10. oktobra 1996. njega i njegovog kolegu u Rumenci zarobili naoružani ljudi i zatvorili ih u prostoriju pored magacina, a da su kasnije u tu prostoriju dovođeni i drugi finansijski policajci koji su krenuli u kontrolu magacina, ukupno njih sedmorica.\n“Magacin je bio osvijetljen i zaprepastio sam se kada sam vidio koliko je cigareta unutra. Pitao sam kolegu šta ćemo mi ovdje bez policije, a onda su na nas nasrnula trojica naoružanih ljudi, vikali su, šutirali nas i odveli nas u neku prostoriju i zaprijetili nam da ne pravimo nagle pokrete jer će nas likvidirati”, rekao je Uzelac.\nSvjedok je među optuženima prepoznao Luku Nenadića, optuženog za nezakonito lišavanje slobode uz upotrebu sile, a optuženi je naveo da svjedoka nikada nije vidio.\nUzelac je rekao da su se cijele noći čuli kamioni koji su dolazili i odlazili, a da su oko podne sljedećeg dana, kada su pobjegli iz te prostorije, vidjeli prazan magacin i iščupane telefonske kablove u portirnici magacina i da su im ključevi od službenih automobila ukradeni, pa su se u Novi Sad vratili autobusom.\n“Bilo mi je čudno što za takvu akciju nijesmo imali asistenciju policije, koju smo imali i za obične kontrole tezgi na pijacama. Bila je to amaterska akcija finansijske policije, kojom je rukovodio Mirko Ugin, iz Beograda, koji je kasnije napredovao u službi”, rekao je Uzelac.\nUzelac je naveo da se za taj slučaj zainteresovao inspektor Bogdan Pušić, kome su zarobljeni finansijski policajci poslije mjesec dana dali izjavu, i da je istom inspektoru izjavu davao i krajem 2000. godine i 2003. godine, u Upravi za borbu protiv organizovanog kriminala.\nFinansijski policajac Dušan Vlahović svjedočio je da je prije nego što je zatvoren u prostoriju sa ostalim kolegama kod magacina vidio Žiku Jovanovića Crnogorca iz Jedinice za specijalne operacije, za kojeg je rekao da “nema veze sa slučajem, nego je došao u posjetu”.\nSudija Milena Rašić pitala je svjedoka kako je to Jovanović “došao baš u posjetu magacinu”, na šta je Vlahović odgovorio da je “stekao takav utisak”. Vlahović je takođe prepoznao optuženog Nenadića i naveo da je on učestvovao u “zadržavanju”.\nVlahović je naveo da se kasnije raspitivao “o čemu se radi” u vojnoj bezbjednosti, gdje je imao veze jer je “ranije radio u narodnoj odbrani”, ali da mu je tamo rečno da “sve zaboravi i da se više ne raspituje”.\n“Tada sam bio u opoziciji i znao sam da je sve to obračun unutar Socijalističke partije Srbije, jer su se u skupštini posvađali tadašnji direktor Uprave prihoda Mirko Kulić i šef carine (optuženi) Mihalj Kertes, pa je Kulić tom akcijom Kertesu htio da dokaže da se akcizna roba švercuje”. rekao je Vlahović.\nOptuženi Kertes pitao je Vlahovića, koji je bio član Reformista Vojvodine, a sada je u Demokratskoj stranci i radi u vojvođanskom Sekretarijatu za finansije, kakav je trenutno obračun u pitanju i sa kojom strankom vrši vlast, ali je sud zabranio to pitanje.\nFinansijski inspektor Živko Makarić svjedočio je da je mjesec dana prije “zadržavanja” njegovih kolega u magacinu u Rumenci vidio 15 kamiona sa stranim tablicama koji su čekali na istovar cigareta, koje su sa druge strane magacina istovremeno tovarene u manje kamione koji su, kako je naveo, vjerovatno pripadali kupcima cigareta.\nSuđenje će biti nastavljeno danas, kada bi trebalo da svjedoči Kulić.


Tumba širi pozitivnu energiju, Srbija napreduje? - Sportske.net\nTumba širi pozitivnu energiju, Srbija napreduje?\nSelektor optimistički gleda ka izazovima u 2020. godini.\nTo se čekalo, ovo je rasplet oko Luke Jovića!FSS zove "srpske sinove" - na meti tandem iz Bajerna i kapiten Nemačke!Lista od petorice srpskih fudbalera od kojih smo očekivali mnogo, ali su nas razočaraliTumbaković o šansama "orlova" protiv Norveške, kako reprezentacija može biti bolja?Tumbaković pred "slatkim mukama" - ko će na gol protiv Norvežana?\nFudbalska javnost u Srbiji mnogo očekuje od naredne godine kada je reprezentacija u pitanju. Krajnje je vreme da se naš nacionalni tim plasira na Evropsko prvenstvo, prvi put od 2000. godine, ali put do EP neće biti nimalo lak.\nZa početak treba savladati Norvežane u gostima, u polufinalu baraža Lige nacija.\nSelektor Ljubiša Tumbaković veruje da će njegovi ''Orlovi'' uspešno odgovoriti ovom izazovu, o čemu je, između ostalog, govorio i za ''Sportski žurnal''.\n''Na moju sreću Norvežane sam pratio i u Ligi nacija, stvarno su ekipa u ekspanziji, imaju grupu interesantnih pojedinaca. Po kulturi u Norveškoj, oni su borci, tri godine na svom terenu nisu izgubili utakmicu.\nSve ide u prilog verovanju da imamo za protivnika ekipu protiv koje moramo maksimalno da se motivišemo.\nMožda Srbija na ovih šest utakmica koje sam vodio nije napravila nešto što se očekivalo, ali, pokazala je ozbiljan napredak i ne vidim razlog zašto u martu ne bi bilo i mnogo bolje'', ističe Tumbaković.\nOn veruje da Srbija ima kvalitet ne samo da savlada Norvešku, nego i mnogo jače rivale, mada to u kvalifikacijama nije pokazala.\n''Fudbal je živa stvar i nikad sa sigurnošću ne može da se tvrdi da nešto može da se desi. Pokušavam da pozitivnu energiju prenesem na ekipu koju vodim i mislim da ovog momenta Srbija sa potencijalom i kvalitetom koji ima, može da se suprotstavi bilo kom kvalitetu kad su evropske reprezentacije u pitanju, posebno Norveškoj...'', naglasio je Tumbaković.\nPodsetimo, baraž mečevi su na programu krajem marta, ako savlada Norvešku, reprezentacija Srbije će u finalu baraža biti domaćin Škotskoj ili Izraelu.


Obustavljena nabavka u kojoj je Telekomu dodeljeno 60 miliona dinara • Poportal\nMinistarstvo pravde obustavilo je postupak javne nabavke u kojoj je posao vredan skoro 60 miliona dinara dodelila Telekomu Srbije, nakon rešenja Komisije za zaštitu prava u postupcima javnih nabavki po žalbi drugog ponuđača, piše „Nova ekonomija“.\nNakon postupka koji je trajao duže od godinu dana, Ministarstvo je proglasilo sve ponude neprihvatljivim i sprovodjenje postupka odložilo do usvajanja plana javnih nabavki za 2020. godinu, vidi se iz obaveštenja objavljenog 31. januara.\nŽalbu Komisiji za zaštitu prava podnela je grupa ponudjača koju su činile kompanije Orion telekom, Orion telekom TIM, Macchina Security, NES Communications, Algotech i LOGO.Oni su između ostalog tvrdili da jednu od traženih karakteristika iz konkursne dokumentacije ispunjava jedino oprema proizvodjača Forcepoint, čiji je jedini ovlašćeni prodavac u Srbiji kompanija Comtrade, koja je u javnoj nabavci učestvovala zajedno sa Telekomom.\nGrupa ponuđača predvođena Orionom nudila je da obavi posao po ceni od 40 miliona dinara, dok su Telekom i Comtrade nudili cenu od 58.223.700 dinara.\nKako podseća „Nova ekonomija“, Ministarstvo pravde pokrenulo je 7. novembra 2018. godine postupak za nabavku usluge održavanja i unapređenja komunikacione mreže sudova.\nSadržaj konkursne dokumentacije tokom postupka osporavali su drugi potencijalni ponuđači, grupa oko Orion telekoma i kompanija QMS.\nPrvi zahtev za zaštitu prava podnet je još pre kraja postupka, o čemu je objavljeno obaveštenje na portalu javnih nabavki 19. novembra 2018, ali ovo nije zaustavilo dalje aktivnosti u postupku.\nPrva odluka o dodeli ugovora Telekomu i preduzeću Comtrade doneta je 19. aprila 2019. godine, nakon čega je Orion uložio prvi zahtev za zaštitu prava.\nNakon toga je ponovo sprovedena stručna ocena ponuda, medjutim 5. juna ministarstvo ponovo dodeljuje ugovor kompanijama Telekom i Comtrade.\nOrion je podneo novi zahtev za zaštitu prava, nakon čega je ponovo pristupljeno stručnoj oceni ponuda, ali 4. oktobra Orionova ponuda ponovo je odbijena kao neprihvatljiva, a odluka da se ugovor dodeli Telekomu doneta je po treći put.\nPodseća se da je Orion podneo novi zahtev za zaštitu prava 17. oktobra, koji je 10. decembra 2019. prihvatila Republička komisija za zaštitu prava u postupcima javnih nabavki, i delimično poništila javnu nabavku.\nKako je navela „Nova ekonomija“, ovog puta Ministarstvo pravde je 13. januara 2020. donelo odluku kojom se obe ponude proglašavaju neprihvatljivim, a postupak javne nabavke obustavlja do donošenja plana javnih nabavki za 2020. godinu.\nNovi Zakon o igrama na sreću – Država više neće davati deo novca ugroženim grupama, zadržava sav prihod za sebe\nIzgradnja postrojenja za tretman otpadnih voda u TE „Kostolac B“ – Radovi počinju u martu


Foto: Tanjug/AP | U Davosu o Zapadnom Balkanu: Evropska unija treba ispuniti obećanja\nAgencije 21.01.2020 14:33\nDAVOS – U okviru jubilanog 50. svjetskog ekonomskog foruma u švakcarskom Davosu održan je Panel o Zapadnom Balkanu.\nPanel o političkom dijalogu, situaciji i budućnosti te regije održan je iza zatvorenih vrata uz učešće brojnih visokih zvaničnika.\nNa sastanku je učestvovao i šef turske diplomatije Mevlut Čavušoglu koji je u poruci na Twitteru naveo da Turska pridaje veliku važnost stabilnosti i miru na Balkanu.\n"Evropska unija treba ispuniti obećanja koja je dala zemljama regije. Treba biti inkluzivna, a ne ekskluzivna", poručio je Čavušoglu.\nBugarski premijer Bojko Borisov rekao je na panelu da Bugarska dosljedno podržava napore zemalja Zapadnog Balkana na njihovom putu ka članstvu u Evropskoj uniji.\n"Čvrsto verujem da je budućnost zemalja Zapadnog Balkana u Evropskoj uniji jer evropski projekat neće biti kompletan bez njih", izjavio je Borisov na panelu "Diplomatski dijalog na temu Zapadnog Balkana".\nOn je dodao da je tokom hrvatskog predsjedavanja EU planiran samit EU i Zapadnog Balkana, kako bi se fokus agende EU zadržao na evropskoj perspektivi regiona.\nPrema njegovim riječima, različite inicijative i formati regionalne saradnje u Jugoistočnoj Evropi uzajamno se dopunuju u procesu promovisanja političke, ekonomske i socijalne stabilnosti regiona.\nOn je podsjetio da su ove godine Bugarska i Sjeverna Makedonija zajednički domaćini Berlinskog procesa i da je prioritet zajedničkog predjsedavanja povezivanje u svim aspektima.\nJedan od glavnih projekata koji treba da se implementira je napredak u izgradnji saobraćajnoj koridora 8 koji će, kako je kazao, biti od ključnog značaja za region i poslužiti kao dobar primjer povezivanja Zapadnog Balkana i susjednih članica EU.\nBorisov je primjetio da, pored Berlinskog procesa, postoje i drugi važni formati regionalne saradnje u Jugoistočnoj Evropi kao što je Proces Jugoistočno-evropske saradnje i Savjeta za regionalnu saradnju.\nModerator Panela bio je direktor Svjetskog ekonomskog foruma Borge Mrende, a učestvovali su i predsjednik Kosova Hašim Tači, predsjednik Srbije Aleksandar Vučić, premijer Slovenije Marjan Šarec, bugarski premijer Bojko Borisov, premijer Hrvatske Andrej Plenković, šefica švedske diplomatije Ann Linde, predsjednica Međunarodnog monetarnog fonda Kristalina Georgieva i generalni sekretar OSCE-a Tomas Greminger.\nDavos Zapadni Balkan


Nova fabrika Kontinentala blizu Kaća - Odluka Nideka početkom Nove godine\nSledeća godina biće u znaku priprema za izgradnju četvrtog mosta na Dunavu\n"Izvesno je da u Novi Sad stiže još jedno strano ulaganje, japanska kompanija Nidek koja proizvodi elektro motore za različite potrebe", izjavio je gradonačelnik Novog Sada Miloš Vučević.\nOčekuje se, kaže, i dolazak nemačkog Kontinentala.\nVučević je u jutarnjem programu RTV "Na tri vode" koji se emituje iz studija u Novom Sadu, Nišu i Beogradu sa gradonačelnicima tih gradova govorio o rezultatima postignutim u ovoj godini i planovima za narednu.\n"Novi Sad je u konkurenciji sa još dva evropska grada za koje je zainteresovan Nidek", kaže Vučević navodeći da bi konačna odluka trebalo da bude doneta početkom Nove godine.\n"Činjenica i da je prošlog petka održan, sada već peti ili šesti sastanak sa predstavnicima te kompanije i da smo ušli u tehničke detalje, meni ukazuje da oni ozbiljno razmišljaju o Novom Sadu", rekao je Vučević navodeći da tamošnji poznati ekonomski časopisi su tu investiciju definisali u fazama do dve milijarde dolara.\nVučević je uveren da nam stiže i nemački Kontinental sa svojom novom fabrikom koja će biti izgrađena nedaleko od Kaća uz budući auto-put Novi Sad – Zrenjanin.\nPrema njegovim rečima, uprkos pandemiji, nema zastoja u izgradnji fabrike čokolade švajcarskog "Beri kaleba" koja će biti završena do proleća.\nSledeća godina, kaže, biće u znaku priprema za izgradnju četvrtog mosta na Dunavu koji je proglašen projektom od nacionalnog značaja.\n"Iako je zbog korone, odlukom Evropskog parlamenta pomereno da Novi Sad naredne godine bude evropska prestonica kulture, to neće značiti da se grad neće pripremati za 2022. godinu", rekao je Vučević i kao uvod najavio otvaranje prve gradske koncertne dvorane koncertom Stefana Milenkovića za doček Srpske Nove godine, 13. januara.\nautoput beri kalebo dunav ekonomija fabrika čokolade investicije kać kontinental most nidek Novi Sad


Nakon što je javnost u Italiji stala na stranu Mauricija Sarija, svetlost dana je ugledao i zahtev sa kojim je klub upoznao Portugalca.\nS obzirom na to da se radi o velikoj superzvezdi, Juventus najverovatnije neće kazniti Ronalda, ali Fabio Paratiči, sportski direktor i Pavel Nedved, potpredsednik kluba, predstavili su zahtev Portugalcu koji će on morati da ispoštuje, prenosi „Gazeta delo Sport”.\nNavodno, Ronaldo će morati da se izvini saigračima i da im objasni da stav kakav je on pokazao ne može dobro da utiče na ekipu. Nedved je već pozvao Ronaldovog menadžera, Horhea Mendeša kako bi i njega obavestio o Juventusovom zahtevu.\nOvakva situacija može biti neprijatna za Ronalda, bar ako se uzme u obzir njegov ego, koji ga je često izdvajao od drugih fudbalera. Pitanje, koliko će mu teško biti da stane pred celu svlačionicu, dok svi žute i gledaju u njega očekivajući izvinjenje.\nDa je sličnu stvar uradio bilo koji drugi fudbaler, žestoka kazna bi bila neizbežna, međutim, Juventus ne želi da prihvati rizik koji bi ta kazna donela.


Iznevjerili smo demokratiju - nismo se bunili kada su nam otimali fabrike i uništavali zdravstvo! - Leutar.net\nHomeVijestiBosna i HercegovinaIznevjerili smo demokratiju – nismo se bunili kada su nam otimali fabrike i uništavali zdravstvo!\nIznevjerili smo demokratiju – nismo se bunili kada su nam otimali fabrike i uništavali zdravstvo!\n17. aprila 2019. Leutar Bosna i Hercegovina, Društvo, Republika Srpska, Vijesti 1\n“Cijela istorija s u k o b a jeste pokušaj da se suzbije moć onih koji su privilegovani i moćni u odnosu na one koji su neprivilegovani i nemoćni. I danas živimo u svijetu koji je svijet velikih socijalnih razlika i u ekonomskom i u političkom smisli. Neki pokazatelji kažu da u mnogim zemljama svijeta postoje raslojavanja u samim tim zemljama, a onda je tu razlika između zemalja na globalnom nivou. Prema procjenama sedamdesetih godina u nekim zemljama zapadne hemisfere bilo je dovoljno da samo jedan čovjek iz porodice radi kako bi se ostvario nivo života srednje klase. A danas postoji potreba da se radi 2.5 do 3 posla da bi prosječna porodica živjela i kako bi se ostvario neki elementarni standard”, rekao je Simović.\n18. aprila 2019. at 16:37\nSlobodan Reljić reče, kad su uspeli da nas ubede da je nama bolje da naše fabrike budu njihove u sve će nas ubediti…


21.09.2018 u 18:51\nSrbija upisala petu pobedu na SP, pali i Francuzi\nOdbojkaška reprezentacija Srbije pobedila je danas u Varni selekciju Francuske sa 3:2 (22:25, 26:24, 25:20, 18:25, 18:16) u utakmici prvog kola u Grupi H na Svetskom prvenstvu. Izabranici Nikole Grbića sada imaju pet pobeda i jedan poraz, dok Francuska ima skor od tri pobede i tri poraza. Srbiju je do pobede, prve protiv Francuske posle sedam godina, vodio Aleksandar Atanasijević sa 38 poena, Uroš Kovačević je upisao 16, a Srećko Lisinac 12 poena. U redovima Francuske najbolji je bio Stefan Boje sa 34 poena. Tokom celog meča se vodila velika borba na terenu, a posebno je bilo uzbudljivo u petom setu\n21.09.2018 u 12:30\nVreme za slatku osvetu\nTačno sedam godina i šest dana seniori Srbije nisu savladali Francusku na nekom zvaničnom meču. Od istorijskog četvrtfinala Evropskog prvenstva u Beču 2011. i pobede od 3:1, Orlovi nisu zabeležili pobedu protiv popularnih Petlića. Osim u dva prijateljska susreta... Već su izbledela sećanja na tu prelepu bečku noć, koja je bila samo uvertira u još lepšu završnicu i poslednju evropsku titulu Orlova. Nosio je tada Miljković sa mladom gardom Srbiju do zlata, a na drugoj strani, prve minute u reprezentaciji Francuske upisao je Ervin Ngapet, u dresu sa brojem 12. Oprez i protiv Argentine Nikola Grbić ne smatra da će Argentina istaći belu zastavu u subotu, ako kojim slučajem ostane bez ikakvih šansi u borbi za treću rundu. – Oni su poznati po tome da uvek igraju za neki\n19.09.2018 u 15:28\nSrpski odbojkaši otputovali u Varnu\nBARI – Muška odbojkaška reprezentacija Srbije preselila se danas iz Barija u Varnu, gde je u petak čeka utakmica sa Francuskom u drugoj fazi Svetskog prvenstva, prenosi Beta. „Protiv Rusije smo dali sve što smo imali jer je to faktički bio nepobediv tim u poslednje dve godine. Znao sam da ne možemo da izgubimo. Lako je sada to reći, ali imao sam taj osećaj”, rekao je Uroš Kovačević uoči puta. Srbija je zauzela drugo mesto u grupi prve faze takmičenja, pobedom u pet setova nad favorizovanom Rusijom. Sada sledi druga faza i prva utakmica protiv Francuske igraće se u petak od 16.00. Srpski odbojkaši će se potom u subotu sastati sa Argentinom i u nedelju sa Poljskom. Reprezentacija Srbije je u Grupu H druge faze svetskog šampionata prenela 12 bodova i ima tri manje od Poljske,\n18.09.2018 u 23:37\nBari ostao srpski\nOstao je Bari srećan za Srbe! Odbojkaški Orlovi, u poslednjem meču C grupe na Svetskom prvenstvu u Italiji i Bugarskoj, savladali su i moćnu Rusiju rezultatom 3:2, pa će u drugu fazu takmičenja, u H grupu u Varnu, poneti sa sobom četiri velike pobede. Meč za infarkt, kao i uvek kad igraju protiv Rusa, dobili su puleni Nikole Grbića srcem i igrom, koja je tokom celog meča bila na visokom nivou. Servis je bio presudan, ali je trebalo izdržati salve bombi ruskih asova i čudesnim prijemima i odbranama, parirati aktuelnom osvajaču Lige nacija. Na kraju, serijama Lisinca i Atanasijevića, od 8:11, Srbija je došla do veličanstvene pobede – 15:12. A opasni Kljuka pretio je od početka. Poveli su Rusi 15:10, da bi posle Grbićevog apela da se nastavi sa hrabrom i strpljivom igrom,\n18.09.2018 u 16:42\nSrcem na Rusiju\nPo američkom receptu. Tako su se juče spremali srpski odbojkaši na treningu u dvorani „Pinučo Kapurzo” u Đoji del Kole. Selektor Nikola Grbić iskoristio je drugi slobodan dan kako bi pripremio igrače za najtežeg rivala do sada u C grupi. U poslednjem kolu, u borbi za drugo mesto Srbija će odmeriti snage sa evropskim prvakom i šampionom premijerne Lige nacija, Rusijom. I jedna i druga ekipa poražene su od Sjedinjenih Američkih Država, pa je ulog veliki za sve. Mada Rusi nisu mogli ni do boda u tom duelu, za razliku od Srbije, moglo bi se reći da će biti opasniji danas, s obzirom na to da žele da „poprave utisak”. Zato je juče do detalja razrađivana taktika, nameštao je Grbić blok, raspoređivao je igrače u odbrani, a posebno se radilo i na servisu. – Znali smo i pred početak takmičenja\n16.09.2018 u 22:44\nNova pobeda Srbije u Bariju, sledeća je Rusija\nBARI - Srpska odbojkaška reprezentacija ostvarila je treći trijumf na Svetskom prvenstvu, nakon što je savladala Australiju 3:1 (25:20, 21:25, 25:17, 25:19) u 4. kolu C grupe u Bariju. Ekipa Nikole Grbića uspešno je odradila posao protiv trećeg autsajdera u nizu i došla do bitne pobede. Najviše poena dao je Srećko Lisinac - 18, Nemanja Petrić dodao je 14, a jedan manje Aleksandar Atanasijević. Srbija i vodeće SAD imaju po 10 bodova na čelu grupe, četiri više od Rusije koja ima meč manje. Srpski odbojkaši sutra odmaraju, a onda u utorak od 20.30 igraju jako važan meč sa Rusijom zbog prenošenja bodova. (Tanjug)\n15.09.2018 u 09:57\nBiće medalja, videćete\nPrebaci ruke preko mreže, izblokiraćeš ga – zagrmeo je selektor Grbić. – Pomeraj se brže, nemoj da ti pada ta lopta... Prvi slobodan dan za odbojkaše Srbije, protekao je radno. Igrači su iskazali ogromnu želju, bilo je nadigravanja, sitnih provokacija, slavlja i tuge. Čak i više nego na utakmici protiv Kameruna. A sve je počelo, kao i obično, „tenisom”. A završeno, takođe po navici, sklekovima ekipe, koja je izgubila. Juče su to bili „mlađi”. Usledila je i taktička priprema za Tunis. Raspoređivao je Grbić igrače po terenu, crtao akcije, upozoravao na moguće reakcije rivala. Svakom dobrom potezu, na sebi svojstven način radovao se Uroš Kovačević. Uvek željan da pokaže da je najbolji i da je takav i njegov tim. Bio je i jedan od najraspoloženijih u meču prvog kola protiv\n12.09.2018 u 23:15\nPoraz Srbije od SAD posle pet setova\nBARI – Odbojkaška reprezentacija Srbije izgubila je od SAD 3:2 (15:25, 25:14, 21:25, 25:20, 15:10) u Bariju na startu C grupe Svetskog prvenstva. Izabranici Nikole Grbića vodili su dva puta u setovima, ali nisu uspeli da dođu do trećeg, jer su SAD imale više koncentracije u odlučujućem petom setu. Prethodno, u istoj grupi Kamerun je u tri seta bio bolji od Tunisa, isto kao i Rusija od Australije. Srbija se sutra sastaje sa Kamerunom od 20.30. (Tanjug)\n06.07.2018 u 22:22\nOdbojkaši Srbije porazom od Francuske se oprostili od „fajnal siksa”\nOdbojkaška reprezentacija Srbije eliminisana je sa završnog turnira Lige nacija u Lilu, pošto je u drugoj utakmici Grupe A Lige nacija izgubila od domaćina Francuske sa 3:0. Francuska je do trijumfa po setovima došla rezultatom 25:19, 25:18 i 25:17 Domaćin fajnal siksa Lige nacija će u polufinalu igrati protiv SAD, dok će u drugom polufinalu igrati Brazil i Rusija. Francusku je do pobede predvodio Ervin Ngape sa 17 poena, dok je Tibo Rosar upisao 13. U selekciji Srbije istakao se Uroš Kovačević sa 10 poena i bio je jedini dvocifreni u selekciji Srbije. (Beta)\n05.07.2018 u 23:20\nUbedljiv poraz srpskih odbojkaša od Brazila\nMuška odbojkaška reprezentacija Srbije izgubila je danas od Brazila sa 3:0 (25:16, 28:26, 25:19), u svojoj prvoj utakmici na završnom turniru Lige nacija. Srbiji će za prolaz u polufinale biti potrebna pobeda sa 3:0 ili 3:1 u setovima nad domaćinom Francuskom u drugom kolu Grupe A. Utakmica između odbojkaša Srbije i Francuske igra se u petak od 20.45 u Lilu\n03.12.2020 u 12:32\nBelgija planira od januara prioritetnu vakcinaciju 340 hiljada ljudi\n03.12.2020 u 12:26\nIran 14. zemlja na svetu koja je prešla milion zaraženih


PRETI NAM KATASTROFA: Ovako nešto se dešava jednom u 100.000 godina : Nadlanu.com\nPRETI NAM KATASTROFA: Ovako nešto se dešava jednom u 100.000 godina\nObjavljeno 7. jun 2016. / 09:28:20\nAmerički Nacionalni centar za sneg i led objavio je podatke koji pokazuju da je 1. juna izmereno da led prekriva oko 11,1 milion kvadratnih kilometara Severnog ledenog okeana, dok je poslednjih 30 godina bio na oko 12,7 miliona kvadratnih kilometara.\n„Verujem da led na Arktiku nestati, tačnije da će se u septembru ove godine zadržati na prostoru manjem od milion kvadratnih kilometara. Ako ne ove, do toga će doći naredne godine“, izjavio je profesor Piter Vadhams, sa Univerziteta Kembridž.\n„Topljenje leda odnosi se na centralni deo Arktika i Severni pol“, dodao je on.\nZORAN KESIĆ O POPULARNOJ GLUMICI: Hristina Popović je…\nVeruje se da je Arktik poslednji put ostao bez leda pre oko 120.000 godina. Polarni region se veoma zagreva, a tome su doprineli „bomba ciklon“, poplave u Velikoj Britaniji, i tornada van sezone u SAD.\nIstraživanja govore da bi za pet godina prosečna globalna temperatura mogla biti veća za 0,6 stepeni Celzijusa a\nVadhmas smatra da će to biti veoma ozbiljan udarac za globalno zagrevanje.\nMeđutim, manje morskog leda dovešće i do tamnije površine Zemlje pa će se tako absorbovati i više sunčeve energije.


“Simpo” može dobro da zarađuje\n15.02.2015. / 10:59\nBEOGRAD, Poslovanje kompanije “Simpo” i mogući izlazak na nova tržišta, bilo je tema razgovora ministra privrede Srbije Željka Sertića i rukovodstva fabrike iz Vranja, gdje je u januaru poslije dužeg zastoja ponovo krenula proizvodnja.\n– Nadam se da će “Simpo” postati novi biser ekonomskog razvoja Srbije – rekao je Sertić. – To neće biti lako, jer je kompanija bankrotirala. Zbog toga je i urađena konverzija duga, čime je država postala većinski vlasnik. Tako bi sada “Simpo” uz planove bazirane na ekonomski održivim principima mogao profitabilno da funkcioniše.\nPrema njegovim riječima, bez obzira na pomoć države od gotovo 130 miliona evra u posljednjih desetak godina, “Simpo” je poslovao neprofitabilno.\n– Posljednjih pet miliona evra koje je “Simpo” dobio od države na ime kredita iz Fonda za razvoj posljednji je novac koji država direktno uplaćuje u neku kompaniju – rekao je Sertić. – “Simpo” kao i druge kompanije mogu računati na državu samo u smislu otvaranja tržišta i tehničke pomoći.\nDržava je većinski vlasnik “Simpa” i stekli su svi preduslovi za sprovođenje socijalnog programa. Po riječima ministra Sertića, država je za sprovođenje socijalnih programa ove godine izdvojila 16 milijardi dinara.\nGeneralni direktor “Simpa” Slađan Disić podsjetio je da se krajem prošle godine 1.384 radnika prijavilo za socijalni program, ali da će zbog novih uredbi Vlade ponovo biti urađena anketa. Tako će se u narednih desetak dana tačno znati koliko se radnika u “Simpu” opredijelilo da uz novac napusti kompaniju.\nNema više predsjednika\nMinistar Sertić je rekao da je dosadašnji predsjednik kompanije Dragomir Tomić podnio ostavku.\n– Tomić je osnivač kompanije, pa se sa poštovanjem treba odnositi prema tome. Ipak, on više nije dio kompanije i neće ni direktno, ni indirektno uticati na odluke koje se sada donose. Novosti


Grawe otvorio poslovni centar u Banjaluci - Akta.ba\nGrawe otvorio poslovni centar u Banjaluci\nBanjalučko društvo "Grawe osiguranje" jučer je u najvećem gradu RS otvorilo svoj poslovni centar u koji je zajedno s matičnim koncernom iz Austrije investirao 6,3 miliona KM.\n14.12.2012. 08:48 Izvor: / Nezavisne novine\nOtmar Ederer, predsjednik Uprave koncerna "Grawe" iz Austrije, koji je sa predsjednikom Upravnog odbora banjalučkog "Grawe osiguranja" Markom Mikićem svečano otvorio objekat, kazao je u obraćanju mnogobrojnim zvanicama da ovaj događaj predstavlja veliki korak za tu kompaniju.\nUkazujući da "Grawe" u Austriji ima izuzetno dugu tradiciju, te da će iduće godine obilježiti 185 godina rada, što im je dalo nemjerljivo iskustvo prema kojem su u Banjaluci stvorili zdravu osiguravajuću kuću.\n"Prije 11 godina odlučili smo osnovati društvo za osiguranje u Banjaluci i u tom periodu dobili smo izuzetno veliki broj klijenata i za to smo im veoma zahvalni. Sada smo se odlučili na korak više, da napravimo poslovnu zgradu", istakao je Ederer, izražavajući zahvalnost investitoru, izvođačima radova, prisutnim zvanicama, a posebno predstavnicima Agencije za osiguranje RS.\nEderer je naglasio da kompanija sve vrijeme nastoji da se pokaže kao snažan i dobar investitor u RS, navodeći da će se i u predstojećem periodu ponašati u skladu s tom reputacijom.\n"Naša osnovna logika, u skladu s našom istorijom dugom 184 godine, je dugoročnost, što pruža garanciju klijentima da ćemo i u budućnosti prema njima zadržati pozitivan odnos", rekao je on.\nU "Grawe osiguranju" kažu da im novi objekat, površine 2.150 kvadratnih metara moderno opremljenog kancelarijskog prostora, daje osnov za dalji rast i razvoj na tržištu osiguranja u RS, te stvara bolje uslove za rad zaposlenih i pružanje usluga klijentima.\nIzgradnja objekta "Grawe osiguranja" u Banjaluci sa 2.150 kvadratnih metara moderno opremljenog kancelarijskog prostora trajala je manje od godinu dana.\n#Agencije za osiguranje RS


Projekat Pokreta za zaštitu prava prognanih s Kosmeta\nDeset hiljada ljudi\nspremno da se vrati\nNIŠ - Prema podacima Pokreta za zaštitu prava prognanih i povratak na Kosovo i Metohiju, deset hiljada raseljenih lica sa područja Srbije spremno je da se vrati svojim domovima. Ova organizacija je tim povodom napravila koncept mogućeg povratka prognanih u selo Sredsku, a slična dokumenta se rade i za Mušutište, Delovce, Prizren, Orahovac i okolinu Prištine.\nMeđutim, ova njihova inicijativa nije naišla na podršku međunarodne zajednice, a prema oceni Pokreta, manjka i strategija Koordinacionog tela u pogledu povratka raseljenih.\n- Dnevno našoj organizaciji stigne u proseku pet prijava za povratak na Kosovo. Međutim, posredovanje međunarodnih organizacija u ovom procesu svodi se na popunjavanje gomile obrazaca koja sadrže i sugestivna pitanja koja raseljene u startu odvraćaju od ideje da se vrate. Zbog toga očekujemo od naših vlasti da radikalnije nastupe prema međunarodnoj zajednici uz konkretne zahteve i rokove kako bi ovaj problem bio rešen, kaže Borivoje Ugrinović, koordinator Glavnog odbora Pokreta.\nUgrinović ističe da zbog odlaganja rešavanja ovih pitanja mnogi raseljeni odlučuju da se sami vrate na Kosovo, rizikujući ličnu bezbednost i bez uslova za egzistenciju.\n- Prošle nedelje 23 raseljena lica vratila su se u Sredsku, selo kod Prizrena, a za nekoliko dana njima će se pridružiti još petnaestak. Ovi ljudi dolaze na ruševine svojih domova, s obzirom da su se vratili bez blagoslova vlasti nemaju pravo na humanitarnu pomoć niti zaštitu, kaže Ugrinović.\nDodaje da je neophodno obezbediti uslove za život povratnicima, a da se to sada jedino radi u selu Novake, gde međunarodna zajednica gradi kuće za raseljene.\nMinistar zdravlja: Nikakvog spajanja praznika neće biti\nPoklon Vlade Finske Institutu za bolesti pluća\nU Somboru, na tribini o novinarstvu, rečeno: Opštinski mediji biće privatizovani\nKompanija B92 saopštava: Vlada usporava privatizaciju\nUhapšeni učesnici afere trgovine pticama\nOpozicija negoduje što juče iz Skupštine nije bilo direktnog TV prenosa\nNemačka ambasada u Beogradu primila tužbu i poziv za ročište\nSrbijanka Turajlić: Dve trećine studenata ne stigne do diplome


"Svaki zaposleni u privatnom sektoru dobio je ukupno 175.000 dinara od države" - Biznis Telegraf.rs\n- Država danas isplaćuje treći put 50 odsto od minimalne zarade u okviru trećeg paketa, a ukupno je, sa prethodna dva paketa, svaki zaposleni iz privatnog sektora koji se prijavio za tu vrstu pomoći dobio po 175.000 dinara - izjavio je ministar finansija, Siniša Mali.\nIstiče da se ovoga puta, za 50 odsto od minimalca, prijavilo 1.126.000 radnika, odnosno oko 230.000 preduzeća. "Njima će danas biti uplaćeno nešto više od 15.000 dinara, koliko je 50 odsto od minimalne zarade. Kada saberemo samo ovaj treći paket, tri puta po 50 odsto minimalca, to je više od 45.000 dinara koje je svaki zaposleni u privatnom sektoru dobio od države", naveo je Mali.\nIstiče i da je ovu vrstu pomoći država isplatila u dinar i u dan, i dodaje da je država tom merom doprinela tome da se broj nezaposlenih ne poveća, kao što je to bio slučaj u mnogo razvijenijim zemljama od Srbije.\nKaže da je to ogromna pomoć države za privredu, čime je, dodaje, država pokazala zdrave javne finansije, koliko je jaka i spremna da najveći teret krize preuzme na sebe. Mali ističe da zbog tih paketa mera danas nema povećanja nezaposlenosti, a s druge strane, Srbija u prvom kvartalu ima stopu rasta od 1,7 odsto, što je, dodaje, najviša stopa rasta u Evropu u ovom trenutku.\n- Cilj nam je da tu stopu rasta i održimo, i da pređemo nivo od šest odsto do kraja ove godine - zaključuje.


Žujović (LDP): Radulović politički diletant koji sprečava dogovor opozicije – NovostiDana.rs\nČlan Predsedništva Liberalno demokratske partije (LDP) Djordjo Žujović saopštio je danas je da lider pokreta Dosta je bilo Saša Radulović „politički diletant“ koji na svaki mogući način sprečava dogovor opozicionih partija.\nOd onog trenutka kada je 2014. godine izašao iz Vlade Aleksandar Vučića, svojim postupcima opstruirao bilo kakvu šansu da se napravi alternativa vlasti Srpske napredne stranke i njihovih koalicionih partnera, naveo je Žujović u pisanoj izjavi.\n„Danas, on poziva da se odredjene političke partije samoukinu i nestanu iz političkog života, ne razumevajući da u demokratiji mogu da postoje i drugačija mišljenja, a da to ne bude rezultat nekih pogrešnih motiva koje stoje iza toga“, kazao je Žujović.\nOn je naveo da kada Radulović priča o 5. oktobru i ljudima koji su izneli smenu režima Slobodana Miloševića, treba da pokaže elementarno poštovanje i kulturu.\n„Milioni ljudi su tada žrtvovali sve što imaju kako bi Srbiji bila pružena šansa za sve pozitivne stvari koje su od tada uradjene“, rekao je Žujović.\nOn je naveo i da LDP ima svoju politiku, načela i stavove i an predstojećim izborima će kandidovati politiku koja je alternativa onome što radi predsednik Vlade Srbije Aleksandar Vučić.\nPokret Dosta je bilo ranije danas je saopštio da kao deo pobedničke strategije za predstojeće izbore predlaže dogovor, ujedinjavanje i zajednički nastup „novih političkih opozicionih snaga“ i da deo nje ne mogu biti „istrošene petooktobarske stranke i njihovi lideri“.\n„Političari koji su sa nama od 1990-tih moraju da sidju s političke scene i omoguće društvu da prodiše. Dragan Šutanovac, Boris Tadić, Čedomir Jovanović, Nenad Čanak i cela prateća garnitura petooktobarskih političara nisu deo rešenja. Oni su deo problema“, naveo je DJB.


Poseta Ustavnom sudu Turske - Ustavnog Suda\nPoseta Ustavnom sudu Turske\nNa poziv Ustavnog suda Republike Turske, delegacija Ustavnog suda Republike Kosovo, u sastavu od sudija Altay Suroy i Gresa Caka-Nimani, otputovala je u Ankaru, u utorak 24. aprila 2018. godine.\nDelegacija Ustavnog suda učestvovala je na ceremoniji proslavljanja 56. godišnjice osnivanja Ustavnog suda Turske, kao i na međunarodnoj konferenciji koji je organizovan tim povodom, na temu: „Ocena prvih pet godina individualnih žalbi“, koji je održan u glavnom gradu Turske, 25. i 26. aprila 2018. godine.\nTokom boravka u Ankari, pored učestvovanja na godišnjici osnivanja Ustavnog suda Turske, sudije Suroy i Caka – Nimani sastali su se sa predsednikom Ustavnog suda Turske, g. Zühtü Arslanom i zamenikom predsednika ovog suda, g. Burhanom Üstünom.\nOdnosi između dva ustavna suda, kao i mogućnosti daljeg produbljenja recipročne saradnje, bile su neke od tema o kojima se diskutovalo na zajedničkom sastanku.


Vesti online / Vesti / Svet / Skandal u Rusiji: Uzimaju organe, nikog ne pitaju\nNajmanje dve tužbe podnete su Evropskom sudu za ljudska prava u Strazburu protiv Rusije, s tvrdnjama da je ta zemlja uzimala organe nedavno preminulih osoba bez prethodnog traženja dozvole od njihovih bližnjih, te da je time je prekršila Evropsku konvenciju o ljudskim pravima.\nZbog uzimanja organa bez saglasnosti članova porodice podnete tužbe protiv Rusije\nU memorandumu upućenom sudu u Strazburu u julu, Rusija je navela da je "nehumano" pitati članove porodice preminule osobe da se uzmu njeni organi "jer bi se to skoro vremenski poklopilo s njihovim obaveštavanjem o smrti voljene osobe", navodi danas agencija AP, pozivajući se na dokumenta u koja je imala uvid.\nAdvokati ruske vlade su, dodaje američka agencija, saopštili i da nema dovoljno vremena za dobijanje pristanka pre vađenja organa.\nMeđutim, neobaveštavanje ožalošćenih porodica, među kojima su neke tek kasnije otkrile da su organi njihovih preminulih bližnjih tajno uzeti, dovelo je do najmanje dve tužbe u kojima se osporava ruski zakon i njegovo tumačenje za koje se tvrdi da krši osnovna ljudska prava zagarantovana u Evropi.\nPravni eksperti kažu da ruski pristup uzimanju organa može biti opasan jer podriva poverenje, ali s druge strane, neki etičari navode da bi pristup Rusije trebalo preporučiti, pa čak i oponašati, kako bi se pomoglo živima.\nMnoge zemlje imaju sisteme "pretpostavljenog pristanka" među kojima su Australija, Španija i Švedska, dok i druge zemlje širom Evrope idu ka sličnom pristupu, uključujući Englesku i Holandiju, ali mnogi lekari kažu da nijedna zemlja nije u tome toliko agresivna kao što je Rusija, navodi američka agencija.\nUkoliko sud u Strazburu zaključi da je Rusija prekršila Evropsku konvenciju o ljudskim pravima, mogao bi da naloži toj zemlji da izmeni svoj zakon o doniranju organa.\nOdvojene odluke po dve tužbe protiv Rusije očekuju se u narednim mesecima, navodi AP.


Commercium :: Vesti - Uvoz farmaceutske sirovine na osnovu registracije uvoznika\nUvoz farmaceutske sirovine na osnovu registracije uvoznika\nDa li mogu da se uvoze farmaceutske sirovine na osnovu registracije uvoznika, a bez saglasnosti Ministarstva zdravlja?\nUvoznici farmaceutskih sirovina (odnosno polaznih supstanci za proizvodnju odnosno za izradu galenskih i magistralnih lekova) u originalnim pakovanjima imaju rešenje Ministarstva zdravlja da su registrovani za promet na veliko.\nKrajnji korisnici su apotekarske ustanove koje su registrovane za izradu galenskih i magistralnih lekova.\nU informacionom sistemu carinske službe postoji ex naimenovanje - osim supstanci za proizvodnju i promet lekova i medicinskih sredstava na veliko u kojem se svrstavaju supstance namenjene za proizvodnju i promet lekova i medicinskih sredstava, koje mogu da se uvoze uz prilaganje Dozvole za promet na veliko, a bez saglasnosti Ministarstva zdravlja.\nU carinskom postupku carinski organi traže saglasnost Ministarstva zdravlja.\nU skladu sa mišljenjem Ministarstva zdravlja navedena olakšica je namenjena za uvoz farmaceutskih sirovina, koje se koriste za proizvodnju lekova za koje Agencija za lekove i medicinska sredstva izdaje Dozvolu za lek (tzv "registrovani lekovi").\nU skladu sa navedenim stavom Ministarsva zdravlja u carinskom postupku, potrebno je priložiti saglasnost Ministarstva zdravlja, ako su supstance namenjene za proizvodnju odnosno za izradu galenskih i magistralnih lekova


Da li ćemo na letovanje u Grčku stvarno BEZ ROMINGA? Ministarka Matić otkrila šta nova odluka zapravo znači za Srbe\n- Ukidanje rominga jeste suštinski smanjenje cena razgovora i drugog saobraćaja u romingu na nivo nacionalnog saobraćaja. U Evropskoj Uniji ovakav vid dogovora zove se "Roam like at home", u regionu Zapadnog Balkana je to Sporazum o ukidanju rominga - što znači da roming uvek postoji, samo se cene smanjuju na nivo nacionalnog saobraćaja.\nRadi se o složenim pregovorima, koji su inicirani od strane Vlada i regulatora zemalja sa svim operatorima koji posluju u obe zemlje. Smanjenje cena u romingu, tj. ukidanje rominga između Grčke i Srbije stupiće na snagu isto kada i ukidanje rominga za region Zapadnog Balkana, od 1. jula - kaže ministarka trgovine, turizma i telekomunikacija Tatjana Matić.\nGRČKA SE OTVARA Opet rade prodavnice, tržni centri i frizerski saloni, ali jedna stvar ostaje ZABRANJENA do kraja meseca\nPodsećamo, Grčka je prošle nedelje otvorila granični prelaz Evzoni.\nMinistarka trgovine, turizma i telekomunikacija Tatjana Matić objavila je danas na svom instagram nalogu da je sa ministrom za digitalnu upravu Grčke potpisala Memorandum o smanjenju rominga sa ovom zemljom.\nDodala je da su time naši tradicionalno dobri, prijateljski odnosi podignuti na još viši nivo i da je potvrđena spremnost dve države da podstiču međusobnu saradnju i ekonomski razvoj.\nPočetkom nedelje, na naslovnim stranicama nekoliko dnevnih listova osvanule su vinjete: 3 Banka – novo ime za 20 godina poverenja. Ovo je prvi put na tržištu da imamo banku čije ime je – broj. Otkud ideja za takvo ime i o kojoj se banci radi, za Blic objašnjava predsednik Izvršnog odbora banke, Vladimir Vukotić.\nVeć dve godine se na društvenim mrežama otvaraju razni nalozi pod mojim imenom i objavljuju razne stvari u moje ime. Kao što svi znaju nikada nisam imala problem da kažem šta mislim, kome god se to sviđalo ili ne. Uvek odgovorim na svako pitanje i za mene ne postoje tabu teme niti pitanja na koja ne smem da odgovoril, naposala je na svom FB profilu prof.dr Danica Grujučić.


U sredu (24. februara) bečejska policija lišila je slobode Kenana A. (1981) iz Bačkog Gradišta zbog osnovane sumnje da je prethodne noći izvršio krivično delo silovanja nad šestogodišnjom devojčicom iz istog mesta. Policija je osumnjičenom odredila zadržavanje, a potom je trebao da bude priveden na saslušanje istražnom sudiji Višeg suda u Novom Sadu, saopštila je policija.\nMeđutim, to se nije desilo, jer je osumnjičeni za silovanje devojčice u sredu pobegao iz policijske stanice. Prema nezvaničnim informacijama, policija je organizovala poteru za njim, tražili su ga između ostalog i u Donjem gradu i u dvorištima u tom delu Bečeja, međutim, do četvrtka ujutru osumnjičeni nije uhvaćen.\nKomandir bečejske policije odbio je da potvrdi ili demantuje vest o odbeglom osumnjičenom, a nadležni iz Policijske uprave u Novom Sadu obećali su informacije o ovom slučaju, ali one nam nisu dostavljene do zaključenja novina.\nPolicijska uprava iz Novog Sada saopštila je da je 19. februara lišila slobode Đorđa B. (1990) iz Bačkog Petrovog Sela, zbog osnovane sumnje da je izvršio krivično delo ubistvo u pokušaju nad Nenadom R. (1964) iz Radičevića. Đorđe B. se tereti da je oko 2,30 časova, posle kraće svađe, ispred jedne bečejske hamburgerije nožem na rasklapanje naneo Nenadu R. više ubodnih rana i posekotina, zbog kojih je oštećeni smešten u Klinički centar Vojvodine. Policija je Đorđu B. odredila zadržavanje, kako bi potom, uz krivičnu prijavu, bio priveden na saslušanje istražnom sudiji Višeg suda u Novom Sadu.\nPolicijska uprava u Novom Sadu saopštila je i da je za sada nepoznato lice 23. februara izvršilo krivično delo povrede groba na katoličkom groblju u Bečeju, tako što je srušilo dva nadgrobna spomenika i polomilo jedan drveni krst. Pripadnici policije tragaju za počiniocem.\nNovosadska policija je saopštila da su 23. februara, u toku noći, u razmaku od dva sata, u Bečeju zapaljena dva putnička automobila, „nisan“ i folksvagen“ novosadskih registarskih oznaka.\nUviđajem pripadnika Uprave za vanredne situacije utvrđeno je da su oba automobila polivena lakozapaljivom tečnošću, najverovatnije kroz krovni prozor, pa je izgorela unutrašnjost vozila. Policija radi na rasvetljavanju svih okolnosti i pronalasku vinovnika požara.\n„Dnevnik“ je u utorak objavio vest iz Višeg suda u Zrenjaninu, koji je proglasio krivim Svetozara Lenića (28) iz Bečeja i izrekao mu kaznu zatvora od četiri godine, jer je u prvostepenom postupku utvrđeno da je počinio krivično delo trgovine ljudima.\nU presudi se navodi da je Lenić u julu 2008. godine, iskoristivši poznanstvo i poverenje maloletne P. B. (17), devojku prodao Lazi i Katici K. iz Rumenke za 2.000 dinara. Bračni par je platio Leniću prilikom preuzimanja maloletnice i odveo je P. B. na salaš kod Žablja. Devojka je bila na salašu desetak dana i bračni par ju je primoravao na seksualni odnos s Katičinim sinom Vladimirom R. Ona nije pristala na to, a u međuvremenu je uspela i da pobegne, ali nedugo posle toga Lenić je opet uspeo da je vrbuje tako što je iskoristio njeno teško materijalno stanje. On je devojku prebacio u Bečej i smestio u stanove Ramadana R. i Safeta O. Od nje se očekivalo da, za njihov interes, čini krivična dela prevare.\nKako piše „Dnevnik“, u avgustu pretprošle godine još jedna osoba je bila žrtva Lenićevih namera. Naime, osumnjičeni je kod Ramadana i Safeta odveo i S. D. (18) iz Novog Miloševa, s namerom da pruža seksualne usluge. Tada su S. D. i P. B. zajedno boravile kod Lenićevih saradnika i obe su iskoristile pogodan trenutak i pobegle.\nNajmanja zatvorska kazna zaprećena za ovo krivično delo je u vreme kada je ono počinjeno bila tri godine, a sada je pet.\nViše iz ove kategorije « Eržebet Feher o „vrućim“ temama u Komunalcu: Propisana parking mesta kada bude toplije\tU blizini Kamp naselja na Tisi: Potonuo brod-restoran »


Tužilaštvo u Hagu nezadovoljno Mladićevim dosjeom iz Beograda\nTužilaštvo Haškog tribunala nije zadovoljno sadržinom dela dosijea generala Ratka Mladića koji je Beograd ponovo dostavio Hagu krajem prošle nedelje.\nPredsednik Nacionalnog saveta za saradnju sa Tribunalom Rasim Ljajić izjavio je da je Tužilaštvo navelo da je ovog puta dobilo osam stranica Mladićevog dosijea više, ali da u predatim dokumentima nema podataka koji su traženi od Beograda i da čak postoje neke prazne stranice.\nTužilaštvo nas je obavestilo da razmatra mogućnost da od Tribunala zatraži da izda obavezujuću naredbu beogradskim vlastima da predaju tražene podatke :\n"To nije dobar imidž, ukoliko Tribunal stekne utisak da mi nešto skrivamo i zato je najbolje da sprovodemo opsežnu istragu i vidimo da li Vojska zaista ima deo dokumentacije koja nije dostupna Tribunalu", rekao je Ljajić.\nVladi bliske novine Večernje novosti tvrde da je haški optuženik Ratko Mladić lociran i da će biti uhapšen i izručen Tribunalu do kraja godine. Međutim, ministar unutrašnjih poslova Dragan Jočić ponovo tvrdi da njegovo Ministarstvo ne zna gde se nalazi general Mladić :\nI član Nacionalnog saveta za saradnju sa Haškim sudom i srpski ministar za državnu upravu Zoran Lončar tvrdi da smo hapšenju genarala Mladića "svakim danom sve bliži i bliži jer za mandata ove Vlade apsolutno postoji puna politička volja za saradnju sa Haškim tribunalom."\nS druge strane, predsednik Nacionalnog saveta Rasim Ljajić ne deli taj optimizam pred sednicu Saveta bezbednosti Ujedinjenih nacija na kojoj će Karla del Ponte podneti izveštaj o saradnji Beograda sa Haškim sudom :


Podrška zapošljavanju mladih povrtara i voćara - JuGmedia\nKonkursom je predviđena podrška preduzetnicima, malim i srednjim preduzećima, udruženjima, zadrugama i socijalnim preduzećima koji se bave preradom voća i povrća, registrovanim na području Topličkog okruga, a ukupno će biti podržano 10 korisnika.\nPredstavnici opštine Prokuplje istakli su da Kraljevina Norveška i Grad Prokuplje imaju imaju dugogodišnju i plodonosnu saradnju.\n“Zahvaljujući podršci Kraljevini Norveškoj na ovom području realizovalo se više projekata. U periodu od 2009. od 2012. realizovan je projekat „Kultura i volonterstvo“ koju je finansiralo Ministarstvo inostranih poslova Kraljevine Norveške i zajednica severnonorveških opština”, kažu oni.\nMogućnost svedočenja putem videokonferencijske veze predstavlja značajan korak u ostvarivanju prava žrtava i svedoka jer smanjuje mogućnost njihove…\nU Vlasotincu je Gljivarsko društvo „Rujnica“ organizovalo republičku akciju Dani gljiva. Preko 150 gljivara iz cele Srbije bili su tri dana gosti…


Osobama sa invaliditetom drastično ugroženo pravo na slobodno kretanje | Aktuelno\nOsobama sa invaliditetom drastično ugroženo pravo na slobodno kretanje\nTender za gradski prevoz, način na koju su sagrađene javne česme povodom 17 vekova hrišćanstva i stavljanje hale „Čair“ van domašaja osobama koje koriste invalidska kolica, samo su neki od primera kršenja osnovnih prava osoba sa invaliditetom na koje je Nova stranka reagovala u 2014. godini.\nSaobraćajna policija još uvek selektivno vrši uklanjanje nepropisno parkiranih vozila bez konkretnog cilja da se omogući pešacima da se slobodno kreću. Često se nakon prijave nepropisno parkiranih vozila čeka i do sat vremena do uklanjanja vozila sa trotoara čime se direktno ugrožava bezbednost.\nZa zloupotrebu parking mesta namenjenih vozilima koja koriste osobe sa invaliditetom, direktno je odgovorna lokalna samouprava loše skrojenim pravilnikom tako da su česte zloupotrebe posebnih nalepnica.\nU našem gradu se i ove godine vrši nesmetano izdavanje upotrebnih dozvola za gradjevisnke objekte koji ne ispunjavaju standarde pristupačnosti predviđene Zakonom o planiranju i izgradnji.\nU julu ove godine Nova stranka skrenula je pažnju da su javne česme sagrađene u čast 17 vekova hrišćanstva nepristupačne za ljude koji koriste invalidska kolica. Od tada do zime koja dolazi bilo je dovoljno vremena da nadležne službe reaguju i urade rekonstrukciju.\nU septembru ove godine obnovljeni su ugovori za gradske prevoznike. Novi tender bio je prilika da se ljudima sa invaliditetom omogući da javni prevoz koriste kao i ostali građani. Trebalo je samo uslovima tendera propisati da na svim linijama ima niskopodnih autobusa, ali to se nije desilo.\nU novembru ove godine Nova stranka je apelovala da se ispred hale „Čair“ uklone barikade od peskasa jedinog ulaza koji je pristupačan za ljude koji koriste invalidska kolica pošto je vreme velikih kiša i rizika od poplava prošlo. Hala „Čair“ je konkretan primer nestručnosti i nemara prisutnog u kontinuitetu u lokalnoj samoupravi, od ugovaranja rekonstrukcije, preko rekonstrukcije, do sadašnjeg načina održavanja zgrade.\nKako ništa od pomenutog nije urađeno, Nova stranka skreće pažnju da osobe sa invaliditetom žive u sve lošijim uslovima i da je u dobroj meri ugrožena bezbednost prilikom kretanja gradom. Ništa ne govori da će biti drugačije i da gradske vlasti uopšte vide da je osobama sa invaliditetom koje čine 10% stanovništva dramatično ugroženo pravo na slobodno kretanje.\nNova stranka je svesna činjenice da sa ovom garniturom u gradskoj vlasti, osobe sa invaliditetom neće dočekati da se nesmetano kreću gradom i poziva sve kojih se ovo tiče na NOVU MOBILIZACIJU znanja i iskustava kako bi osnažili osobe sa invaliditetom i izborili poštovanje osnovnih prava.


"PROBLEM TRAJE 15 GODINA" Radojičić o ekološkoj katastrofi u krugu "Incela" - Srpskainfo\n"PROBLEM TRAJE 15 GODINA" Radojičić o ekološkoj katastrofi u krugu "Incela"\nKada je u pitanju problem sa zagađenjem u „Incelu“ sada smo u fazi da idemo u kontrolisanje jednog po jednog subjekta na tom području.\nRekao je ovo gradonačelnik Banjaluke Igor Radojičić povodom ekološke katostrofe u krugu nekadašnjeg „Incela“, a o kojem je Srpskainfo prva pisala i objavila niz tekstova.\nUpavo je grad pokrenuo ovu priču. Kada se nedavno desio treći požar u „Incelu“ otvorile su se ponovo nove stvari, a koje su se već 15 godina vukle. Upravo je grad inspekcijskom nadzorom i nalogom institucijama da se obave nova mjerenja pokrenuo ovu priču, to nije došlo samo od sebe – rekao je Radojičić.\nOn je pojasnio da, kada je u pitanj “Incel”, tu se radi o jednoj tipičnoj privatizacijsko-tranzicijskoj priči koja se neuspješno završila i da sada tu ima oko 60 subjekata.\n"POKRENITE SE, U PITANJU SU ŽIVOTI LJUDI" Ekolozi zbog OTROVNOG PIRALENA prozvali nadležne\n– Grad je pokrenuo tu priču i mi je vodimo i tražimo uključenje Republičkog inspektorata i republičkih institucija da se uključe. Radi se o velikim finansijskim iznosima potrebnim da se to sve sanira – pojasnio je Radoijič.\nNa pitanje da li građani trebaju biti zabrinuti i koliko opasnog ulja ima na području “Incela” on je rekao da trenutno nema tačnih inforamcija i da ne bi pravio paniku, jer ovaj problem traje već 15 godina.\nPodsjetimo, Srpskainfo već mjesecima piše oko ekološke katastrofe u krugu nekadašnjeg preduzeća „Incel“, jer je tu iscurilo opasno i kancerogone ulje piralen, međutim do sad nismo mogli dobiti izjavu gradonačlenika Banjaluke o ovom problemu.\nBanjaluka BanjalukaEkološka katastrofaIgor RadojičićIncel\nPOPUŠTANJE MJERA U BANJALUCI Radojičić: Od ponedjeljka veći broj autobuskih linija\n"PROŠLI SMO KROZ VELIKI IZAZOV" Radojičić poručio da Banjaluka nastavlja razvojnim putem\nŠTA SE TO KUVA U BANJALUČKOM SNSD Antonić otvoreno protiv Radojičićeve kandidature


Švajcarska će morati da odustane od bankarske tajnosti\n21.04.2013. / 6:40\nŽENEVA, Švajcarska vjerovatno neće imati drugog izbora sem da odustane od zaštite bankarskih podataka, usljed sve većih međunarodnih pritisaka za borbu protiv utaje poreza, rekao je Luk Teveno, direktor Centra za bankarstvo i finansijski zakon u Ženevi.\n“Sumnjam da će Švajcarska to moći da izbjegne”, rekao je Teveno, misleći na automatsku razmjenu bankarskih podataka sa stranim poreskim vlastima, prenosi Frans pres.\nU Švajcarskoj, bankarska tajnost se decenijama doživljava kao jedna konstantna praksa, čiji je cilj zaštita privatnosti.\nIako je ova zemlja nedavno pokrenula borbu protiv neprijavljenih sredstava u okviru nastojanja da otkloni svoju reputaciju poreske oaze, Švajcarska je do sada tvrdoglavo odbijala da prihvati automatsku razmjenu bankarskih informacija.\nTeveno je, međutim, ukazao da Švajcarska mora da se suoči sa činjenicom da se situacija promijenila, navodeći primjer Luksemburga koji je nedavno pristao na razmjenu informacija sa evropskim partnerima od 2015. godine. Tanjug


PC #42 - Januar 1999\nPrethodne dve godine ostaće zabeležene kao vreme procvata mobilne telefonije u našim krajevima: mobilni telefon je brzo prevazišao status kurioziteta i statusnog simbola i postao praktična naprava, koju srećemo na svakom koraku. Rast interesovanja korisnika uvek je praćen i razvojem tržišta - napravili smo presek tržišta mobilnih telefona na kraju 1998...\nOd našeg prethodnog testa mobilnih telefona ("PC #30") tržište je poraslo, ali se i umirilo: dok su u prvim danima GSM-a korisnici, oduševeljeni mogućnošću da sami biraju svoj mobilni telefon (prethodna, analogna mreža se svodila na to da svi koriste isti uređaj), nabavljali razne egzotične modele, danas velika većina kupaca uzima jedan od nekoliko proverenih telefona. Razlozi su sasvim jasni: sigurniji rad, bolja podrška i servis, uputstvo na našem jeziku i slične pogodnosti lako "izleče" kupce od želje za egzotikom. Standardizacija te vrste može da "zasmeta" samo pri pripremi ovakvih testova: očekivali smo da će do nas stići desetine modela, a na kraju se pokazalo da smo prikupili otprilike onoliko telefona koliko i prošle godine. Naravno, mnogi telefoni koje smo testirali pre godinu dana su aktuelni i danas, pa verujemo da će i najprobirljiviji čitalac u ovom izboru naći nešto za sebe.\nVeć smo navikli da naše tržište ima razne specifičnosti, pa se nismo iznenadili nekim neobičnostima u ponudi mobilnih telefona. Na raspolaganju su, pre svega, legalni modeli stranih firmi koje imaju jugoslovenske distributere: to su telefoni u originalnim pakovanjima, često sa hologramom koji potvrđuje da su namenjeni našem tržištu, a prati ih prevedena dokumentacija, dobro organizovan servis i garancija da će korektno raditi u našoj mreži. Samo se po sebi razume da ovakvi telefoni predstavljaju najlogičniji izbor i najsigurniju kupovinu.\nDrugi segment ponude čine mobilni telefoni raznih svetskih firmi koje ovde nemaju distributera, već ih (legalno, ali "na komad") uvoze distributeri računarske i komunikacione opreme. Ovim kanalima stižu pre svega egzotični i neretko veoma skupi modeli, koje ćete prepoznati po originalnom pakovanju, uputstvu na nekom stranom jeziku (koji, nažalost, često nije engleski - sve zavisi odakle se telefoni uvoze) i servisu koji je obično poveren (jednom) ovlašćenom serviseru. Ovi telefoni takođe bez problema rade u našoj mreži i nema razloga da ih izbegavate, ako se odlučite za neki od modela koji se ne mogu nabaviti preko zvaničnog distributera.\nOstatak tržišta zauzimaju telefoni koji su stigli nekim neobičnim putevima i koje karakteriše nerealno niska cena. U boljem slučaju, takvi telefoni su bili "vezani" za neku od stranih mreža. Naime, mnogi veliki GSM operateri daju svojim pretplatnicima mobilni telefon besplatno ili za veoma malo novca (podrazumeva se da se radi o nekom jeftinijem modelu), s tim da oni u nekom dužem periodu koriste usluge tog operatera. Takvi telefoni su opremljeni softverom koji odbija da radi sa karticama bilo kog drugog operatera, ali su se kod nas našli ljudi koji takve uređaje ilegalno "reprogramiraju" i tako ih, barem u nekoj meri, osposobljavaju za rad u našoj mreži. Na sivom segmentu tržišta ima i gorih stvari, kao što su kradeni telefoni, tako da nerealno jeftine ponude treba obići u širokom luku: nikada niste sigurni da li će ovaj telefon pouzdano raditi u našoj mreži, a može se dogoditi da imate i neprijatnosti sa zakonom, jer se telefon može identifikovati po oznaci i internim serijskim brojevima.\nU Jugoslaviji trenutno rade tri GSM operatera. Najveći i najstariji je Mobtel, koji je i doneo mobilnu telefoniju u Jugoslaviju - pokriva veliki deo Srbije, ima ugovore o roaming-u sa mnogim stranim zemljama i predstavlja logičan izbor za najveći broj pretplatnika. Gledano hronološki, sledeći operater je Promonte, koji je veoma dobro pokrio prostor i tržište Crne Gore, a treći operater je počeo sa radom u drugoj polovini ove godine - MTS, odnosno "Telekom Srbija". MTS za sada pokriva samo Beograd i nema roaming ugovore sa stranim kompanijama, pa predstavlja dobar izbor samo za korisnike kojima izrazito odgovara njihov način naplate, kroz unapred plaćene kartice, kao i za korisnike kojima se veoma žuri - u Mobtel-u se često čeka na karticu).\nTeško je porediti cene koje nude GSM operateri, jer su se oni opredelili za potpuno različit sistem naplate. Mobtel je usvojio klasični sistem pretplate: plaćate fiksni mesečni iznos osnovne pretplate, eventualnu pretplatu za dodatne usluge (identifikacija poziva, slanje SMS poruka, prenos podataka i slično) i impulse koje ste utrošili u prethodnom mesecu. MTS vam prodaje karticu na kojoj imate neki početni broj impulsa i mesečno ne traži nikakav dodatni iznos (videćemo šta će biti sa nedavno uvedenom taksom). Telefonirate dok ne istrošite impulse, a čak i posle toga telefon je u dužem periodu aktivan i omogućava da primate pozive. Naravno, poželećete da obnovite "zalihu impulsa", pa ćete kupiti dodatnu karticu, pročitati šifru na njoj (primenjen je sistem kao na srećkama greb-greb lutrije), pozvati određeni broj telefona i uneti tu šifru, dopunjavajući tako svoj račun dodatnim impulsima. Ovakav način rada odgovara onima koji malo telefoniraju, ali otežava korišćenje specijalnih usluga - identifikacija poziva i slanje kratkih poruka (SMS) je, doduše, omogućeno svim pretplatnicima, ali ako vam je recimo potreban prenos podataka da biste komunicirali sa vašeg računara, MTS jednostavno ne nudi tu uslugu.\nMobtel je, inače, najavio uvođenje pre-paid kartica, dok je MTS najavio uvođenje pristupa zasnovanog na pretplati - kada ta obećanja budu ispunjena, moći ćemo direktno da poredimo cene, ali su osnovne stvari sasvim jasne: cena uključenja u mrežu je tokom prethodne godine drastično pala i postala sasvim pristupačna, ali je minut razgovora i dalje izuzetno skup. GSM operateri ne nalaze interes da pojeftine telefoniranje, jer broj zainteresovanih korisnika raste brže nego što se mreža širi, pa se povremeno javljaju preopterećenja koja umanjuju performanse i otežavaju telefoniranje. Ipak, nadamo se da će konkurencija navesti operatere da brže šire mrežu i čine ponudu atraktivnijom i da će se cene minuta razgovora postepeno približavati cenama u razvijenijim zemljama. Osnova za to kod Mobtel-a i Promonte-a već postoji, a verujemo da će je i MTS, čija je mreža realno tek u začetku, ubrzo razviti.\nZa testiranje mobilnih telefona koristili smo kartice koje nam je Mobtel ljubazno stavio na raspolaganje. Naravno, test telefona se ne svodi na telefoniranje: mobilni telefoni su sjajni primeri primene mikroprocesorske tehnologije i namenski pisanog softvera, pa je veoma zanimljivo uporediti rešenja do kojih su razni konstruktori došli. Pošto proučimo "korisnički interfejs" i upotrebu konkretnog modela, trudili smo se da ocenimo koliko se taj model lako koristi, da li se njim može operisati u raznim "mobilnim" uslovima (jednom rukom, u rukavicama i slično) kao i da li telefon eventualno nudi neke dodatne mogućnosti koje bi nam omogućile da zamenimo časovnik, mali organajzer ili neku drugu alatku koju stalno nosimo sa sobom.\nProcenjivali smo, naravno, i fizičke karakteristike telefona: dimenzije, masu, antenu koja se (ne) izvlači i tome slično. Dimenzije i masa telefona su za mnoge korisnike izuzetno važni - nije svejedno da li ćete sa sobom nositi 100 ili 200 grama, ma kako obe mase delovale beznačajno. Posebnu pažnju posvetili smo ocenjivanju kvaliteta prijema/predaje, koja se odnosi isključivo na granične zone, jer se samo u takvim zonama pojavljivala primetna razlika među telefonima - ako je prijem dobar, svi telefoni funkcionišu perfektno. Test smo obavili tako što smo pronašli zatvoren prostor u kome smo mogli kontrolisano zalaziti u zone gde je signal postajao sve slabiji, do trenutka kada se potpuno gubio kontakt sa mrežom. Na svim telefonima koji imaju teleskopsku antenu smo antenu izvlačili, a zatim poredili kako se koji model ponaša u pojedinim zonama i na osnovu više takvih testova formirali ocenu.\nNa testu su se našli sledeći modeli: Alkatel One Touch Easy i Club, Ericsson SH888, 688 i 788, Mitsubishi MT-36, Motorola CD920, Nokia 8810, 6110 i 5110, Nortel 922 / AEG 9080, Panasonic EB-G450 i EB-G600, Philips Genie, Samsung SGH-250 i SGH-600, a našlo se mesta i za prikaz GSM repetitora, kojima možete pojačati prijem u svojoj kući, firmi ili automobilu.\nZa prikaze modela, tabelu karakteristika i ostale detalje pogledajte januarski broj časopisa "PC".


Na Malti je organizovana XXXVII konvencija Federacije evropskih karnevalskih gradova na kojem je prisustovala i delegacija Šapca. Na skupu u Malti, potencijale grada predstavio je Dušan Kostadinović, zamenik gradonačelnika Šapca. Pored njega, prezentaciju o gradu na Savi održali su i organizatori karnevala i Konvencije, Raduško Janković i Aleksandar Kovačević.\nGovoreći o Šapcu kao gradu poznatom po svom gostoprimstvu, Dušan Kostadinović, zamenik gradonačelnika Šapca, rekao je da to neobičan grad, koji čine ljudi koji u njemu žive.\n-Naš najvažniji cilj je da omogućimo građanima da ostvare svoje ideje i talente, a kultura je u Šapcu nereskidivi deo života. Zato već 10 godina negujemo Čivijaški karneval, maštovitost i umetnost koja uz njega ide. Učinićete nam veliku čast i zadovoljstvo svojim dolaskom sledeće godine u Šabac jer ćemo biti u mogućnosti da vam pokažemo svu kreativnost naše dece, i toplu dobrodošlicu naših sugrađana. Kada dođete u Šabac, videćete da čuvamo svoju prošlost, ali i da stvaramo budućnost. Sledeće godine ćemo zaokružiti decenijsku saradnju sa Federacijom evropskih karnevalskih gradova, veliki jubilej za naš grad. Tokom svih ovih godine ugostili smo hiljade karnevalista, a to što svake godine imamo sve više zaintersovanih za dolazak u Šabac je najbolja preporuka za vas koji niste bili. Posebno ćemo se potruditi da za najvažniji karnevalski događaj godine, veliku konvenciju, pokažemo efikasnost u organizaciji i dobrodošlicu u sve segmente grada. Šabac je oduvek bio prva varoš Srbije, prozor kroz koji su evropske vrednosti i znanja ulazile u našu zemlju, rekao je Dušan Kostadinović.\nNakon prezentacije, potpisan je ugovor o Konvenciji između Federacije evropskih karnevalskih gradova i Grada Šapca.\nNa Gala večeri koja je održana u nedelju 21. maja, gradonačelenik Valete je uručio zastavu predsedniku FECC-a koji ju je predao u ruke zameniku gradonačelnika Šapca. Ovim činom je Šabac postao zvanično domaćin konvencije za 2018. godinu. Konvencija se u Šapcu održava od 26. maja do 3. juna 2018. godine.


Zelenski: Cilj Moskve da se preko Ukrajine probije do Evrope\nTanjug 22. marta 2022. 12:39\nRIM – Ukrajinski predsednik Volodimir Zelenski obratio se italijanskom parlamentu putem video linka i poručio da je njegova zemlja na ivici preživljavanja zbog rata sa ruskim snagama i upozorio je da je cilj Moskve da se probije do ostatka Evrope.\n„Za ruske trupe Ukrajina je kapija Evrope, u koju žele da provale, ali se varvarstvu ne sme dozvoliti da prođe“, rekao je Zelenski u obraćanju italijanskim poslanicima, prenosi Rojters.\nOn je ponovio i apel iz prethodnih obraćanja, da se Rusiji uvedu dodatne sankcije.\nItalijanski premijer Mario Dragi saopštio je da njegova zemlja želi da vidi Ukrajinu u EU i da Ukrajini mora ponuditi vojna pomoć kako bi zaustavila masakre, navodi BBC.\nUkrajina je pružila „herojski“ otpor ruskoj invaziji, izjavio je Dragi posle govora ukrajinskog predsednika.\n„Arogancija ruske vlade je u suprotnosti sa dostojanstvom ukrajinskog naroda, koji je uspeo da obuzda ekspanzionističke ciljeve Moskve i nametne ogromne troškove njenoj invaziji“, rekao je on u parlamentu.\nUkrajinski predsednik obratiće se u sredu putem video linka poslanicima japanskog parlamenta i zatražiti podršku za borbu protiv Rusije, preneo je AP.\nZelenski bi trebalo da se obrati i francuskoj nacionalnoj skupštini u sredu, nakon što je prošle nedelje govorio u Kongresu SAD, i u nemačkom Bundestagu, britanskom, kanadskom i izraelskom parlamentu, kao i EU poslanicima u Strazburu, navodi BBC.


Beograd – Tokom aprila 2021. godine na teritoriji Srbije zaključena su 14,302 kupoprodajna ugovora za nepokretnosti, što je značajno više u odnosu na isti period 2020. godine, objavio je u najnovijem izveštaju Republički geodetski zavod. Imajući u vidu da je u istom periodu prošle godine na snazi bilo vanredno stanje i ograničenje kretanja građana, podatak ne predstavlja neočekivanu novost na tržištu.\nMeđutim, veoma bitan podatak predstavlja to da ovogodišnji rast prometa nekretninama u Srbiji jeste značajno viši i u poređenju sa istim mesecom 2019. godine i taj rast iznosi 38.7%.\nVeći broj zaključenih ugovora o kupoprodaji nekretnina zabeležen je u svim regionima Srbije. U Beogradu, taj rast u aprilu 2021. u odnosu na isti period 2019. iznosio je 29.6%, tačnije ukupno 3,634 ugovora razmenjeno je tokom aprila 2021. godine u prestonici u odnosu na 2,804 realizovanih u aprilu 2019.\nU Vojvodini je skok bio još drastičniji u istom periodu i iznosi 40.2%, povećavajući osetno dinamiku tržišta nepokretnosti.\nGotovinski kupci i dalje u većini\nKada govorimo o načinu plaćanja prometovanih nepokretnosti u aprilu mesecu, Srbija i dalje predstavlja tržište u Evropi na kojem se većina transfera obavlja u gotovini. Naime, čak 84% realizovanih transfera razmenjeno je kroz „keš”, a ostalih 16% kroz kreditno finansiranje.\nIz kreditnih sredstava su se najčešće kupovali stanovi i taj procenat iznosi 37% svih transakcija ovim tipom nepokretnosti u aprilu mesecu na teritoriji Srbije.\nProcenat kupljenih stanova putem kredita je veći ako se pojedinačno pogleda Beograd, gde od svih transakcija ovim tipom nekretnina u četvrtom mesecu 2021. godine, njih 40% jeste razmenjeno novcem dobijenim iz kreditnih sredstava.\nKada govorimo o vrstama finansiranja prilikom kupoprodaje u prestonici i dominaciji „keš” kupaca nepokretnosti, cenovni „balon” može da izgleda kao dodatno naduvan ako se pogledaju podaci oglašivača.\nTačnije, interesantno istraživanje je objavljeno krajem 2020. godine na portalu „4zida.rs” i govori o neusklađenosti prosečnih oglašenih prodajnih cena nepokretnosti i prosečnih realizovanih cena. Prema analizi pomenutog sajta, razlika u traženoj i prodajnoj ceni kvadrata u starogradnji u prestonici kreće se i do 30% ukupne cene na pojedinim lokacijama u Beogradu, poput Savskog venca.\nDrugim rečima, to znači da se starogradnja na Savskom vencu u proseku prodaje za 760 evra nižu cenu po metru kvadratnom od one koja je prvobitno tražena u oglasu.\nKako se dodaje u istraživanju urađenom na 73,000 oglasa za prodaju nekretnina, na Vračaru i Starom gradu ta razlika se kreće do 11%, dok na Novom Beogradu iznosi 10%.\nTo znači da cena starogradnje prilikom kupoprodaje u proseku bude snižena za 230 evra na Vračaru i 270 evra na Starom gradu u odnosu na prosečnu traženu cenu iz oglasa, a na Novom Beogradu taj iznos jeste 197 evra.\nKvartalno stanje u vezi s ugovorima\nUkoliko analiziramo realizaciju transakcija nekretninama na nivou kvartala, očigledan je rast broja istih u odnosu na prvi kvartal 2020. godine.\nTokom prva tri meseca 2021. godine na području naše zemlje je prodato 41,456 nepokretnost, što je 9,113 ugovora više u odnosu na prvo tromesečje 2020. godine ili povećanje od 39.5%.\nKao što smo ranije pisali u našim analizama, godišnji izveštaj u vezi sa prometom nekretninama i kretanjem cena u 2021. godini biće snažan signal investitorima za ulaganje ili štednju narednih godina, posebno imajući u vidu ovu godinu kao prvu u kojoj biznisi počinju vraćanje svojih dugova zabeleženih tokom pandemije izazvane koronavirusom.\nTrenutno su na snazi rekordno niske kamatne stope i tržišne okolnosti u kojima je pet banaka u Srbiji usvojilo preporuku Narodne banke Srbije iz 2020. godine da se učešće u stambenim kreditima sa 20% smanji na 10%, govore podaci centralne banke.\nIpak, kretanje tržišta zavisiće i od drugih faktora poput inflacije, kretanja kamatnih stopa i opšteg stanja ekonomije, tj. građevinske industrije.\nRast cene građevinskih materijala, niske kamatne stope i smanjeno učešće za kupovinu stambenih objekata doprineli su dodatno rastu cena nepokretnosti u periodu tokom pandemije, ali realne tržišne okolnosti osetićemo narednih godina kada se „podvuče crta”, figurativno rečeno.\nKako govore podaci Evropske unije, ekonomija zajednice dostići će nivo pre pandemije do kraja 2022. godine i to rastom od 4.3% u 2021. godini i povećanjem od 4.4% sledeće godine. Pomenuti razvoj i kretanje nivoa (ne)zaposlenosti odrediće u velikoj meri i rast cena nepokretnosti, kako rezidencijalnih, tako i komercijalnih.\nTag:4zida, beograd, cene, evropska unija, kamate, kamatne stope, kretanje, nekretnine, nepokretnosti, opstine, republicki geodetski zavod, rgz, savski venac, srbija, stari grad, vojvodina, vracar


Za šest meseci u Srbiji ostvareno pet miliona noćenja - PKS-RPK Novi Sad\nU prvih šest meseci ove godine u Srbiji je ostvareno gotovo pet miliona noćenja, 10 odsto više nego lane, a iz Turistička organizacija Srbije kažu da je takav rezultat postignut zahvaljujući jakoj regionalnoj i domaćoj kampanji „Vidi Srbiju…savršen odmor je nadohvat ruke“ i promotivnim aktivnostima uz podršku lokalnih turističkih organizacija i gradova Srbije doprinela daljem jačanju turizma u Srbiji.\nIz TOS je saopšteno da se doprinos povećanju broja noćenja pre svega ogleda u promotivnim aktivnostima poput TV i digitalne kampanje na globalnim mrežama “BBC Njorld” i “Eurosport”, organizacijom studijskih putovanja za strane novinare iz najpoznatijih svetskih novinarskih kuća poput “New York Times”, “Vogue”, “USA Today”, “National geographic”, “Chicago tribune”.\nZnačajna podrška i stimulativne mere Vlade Srbije, kao što je ukidanje viza za pojedina emitivna tržišta poput Kine i Irana, kao i mere Ministarstva za trgovinu, turizam i telekomunikacije u vidu subvencionisanog godišnjeg odmora za domaće turiste, doprinele su konstantnom rastu kako u dolascima tako i u noćenjima turista koji svoj godišnji odmor ili njegov deo koriste u Srbiji.\nNavodi se da je u periodu januar-jul 2017. godine ostvareno ukupno 4,796.536 noćenja, što je za 10 odsto više u odnosu na period januar-jul 2016. godine.\nOd tog broja su domaći turisti ostvarili 3,037.424 noćenja, sedam odsto više u odnosu na period januar-jul 2016. godine, što čini 63 odsto od ukupnog broja ostvarenih noćenja, a inostrani 1,759.112, odnosno 17 odsto više ili 37 odsto od ukupnog broja ostvarenih noćenja.\nPrema podacima Republičkog zavoda za statistiku, u periodu januar-jul 2017. godine u Srbiji je boravilo ukupno 1,742.361 turista, što je za 12 odsto više u odnosu na period januar-jul 2016. godine, od čega je domaćih bilo 929.857 (+ sedam odsto) ili 54 odsto od ukupnog broja gostiju, a inostranih 812.504 + 19 odsto), odnosno 46 odsto od ukupnog broja gostiju.


Faktor: Na izborima u Beogradu SNS ubedljiv,S SP ispred SPS-a\nIzvor: Radio Televizija Vojvodine, 03.Avg.2021, 11:34\nKada bi se beogradski izbori održavali u nedelju, SNS bi osvojila 45,1 odsto glasova, što je granica za apsolutnu većinu u gradskom parlamentu, drugu poziciju bi zauzela Stranka slobode i pravde sa 9,8 odsto, a treći bi bili socijalisti sa 7,1 odsto glasova, pokazuje istraživanje agencije Faktor plus.\nNa četvrtom mestu pojedinačno bi bio "Ne davimo Beograd" sa 6,5 odsto, zatim pokret Dosta >> Pročitaj celu vest na sajtu Radio Televizija Vojvodine << je bilo sa 4,3 odsto i Narodna stranka sa tri procenta podrške, preneo je "Blic".\nDirektor Faktor plusa Vladimir Pejić kaže da nema velikih iznenađenja, što ne znači da ih neće biti na samim izborima.\n"S SP najviše glasova vuče kada govorimo o opozicionom delu. To je nešto bolji rezultat nego do sada, što se može pripisati aktivnostima koje su intenzivirali u toj stranci u poslednje vreme, a slično stoje stvari i sa Narodnom strankom Vuka Jeremića", rekao je Pejić.\nDodao je da možda neobičan procenat pokreta Dosta je bilo, jer, kako kaže, deluje da će se ta suverenistička i antivakcinaška politika bolje primiti u Srbiji nego u Beogradu, ali očigledno da to nije tako.\nPejić pojašnjava i da "Ne davimo Beograd" ima značajnu podršku, ali i da je teško očekivati da ponove ono što se dogodilo u Zagrebu, ali da mogu dosta da osvoje.\n"Zavisiće dosta i od njih", kaže Pejić i dodaje da će biće zanimljivo da se vidi koliko ostatak opozicije ima sluha za njih kao značajnog političkog partnera.\nSrpska napredna stranka je na oko 45 odsto, što je u broju gradskih odbornika više od 50 odsto.\nPejić kaže da je taj rezultat dobar, ali će SNS imati ozbiljan izazov da ga brani.\n"Pred prošle beogradske izbore krenuli su sa podrškom od oko 40 odsto. Dosta zavisi i od kampanje, od toga ko će predvoditi listu. Mislim da sa imenom potencijalnog kandidata za gradnonačelnika neće izlaziti pre izbora", rekao je Pejić.\nKada je reč o SPS-u, Pejić podseća da je ta stranka na prethodnim izborima imala problem, jer gradska struktura socijalista očigledno nije bila dovoljno aktivna, već se sve svodilo na Dačića i nekolicinu funkcionera.\nTrenutno, kaže, dobro stoje, a videćemo hoće li tako ostati.\nPejić je ukazao i da je istraživanje rađeno devet meseci pred izbore i može biti samo okvirni pokazatelj trenda budući da neke bitne stavke još nisu poznate.\nKada je reč o republičkim izborima, ukoliko bi se izbori održavali krajem ove nedelje SNS bi imala apsolutnu većinu ili 58,2 odsto, pokazuje istraživanje.\nSocijalisti bi osvojili devet odsto, S SP 4,5 odsto, DS S/POKS četiri, a Dosta je bilo 3,8 procenta.\nManjinske stranke osvojile bi četiri odsto, ekološki pokreti 2,7 odsto, Narodna stranka 2,5, Dveri dva odsto, Zavetnici dva odsto, SRS 1,5 procenta, PSG 1,4 odsto i DS 1,2 procenta glasova.\nDa se izbori održavaju krajem nedelje, SNS bi imala apsolutnu većinu glasova..Na izborima naredne godine opozicija najviše nade polaže u beogradske izbore, a da su u pravu donekle pokazuje i poslednje istraživanje javnog mnjenja koje je uradila agencija "Faktor plus"...Kada bi se beogradski izbori...


MEĐUNARODNI DAN MLADIH OBELEŽEN I U SREMSKOJ MITROVICI\nHome > Gradske vesti > MEĐUNARODNI DAN MLADIH OBELEŽEN I U SREMSKOJ MITROVICI\n12 Avgusta, 2019 12 Avgusta, 2019 admin569Leave a Comment on MEĐUNARODNI DAN MLADIH OBELEŽEN I U SREMSKOJ MITROVICI\nU okviru projekta “Unapređenje rada kancelarija za mlade” koju sprovodi Nacionalna asocijacija kancelarije za mlade, a finansira Ministarstvo omladine i sporta, danas je obeležen Međunarodni dan mladih. Kao i svake godine na današnji dan obrađuju se najaktuelnije teme koje za cilj imaju da skrenu pažnju na probleme, kulturna i pravna pitanja omladine, učenika i studenata.\nVolonteri Kancelarije za mlade u Sremskoj Mitrovici vredno rade i aktivno su uključeni u sve projekte, a povodom Međunarodnog dana mladih građani mogu da pogledaju izložbu fotografija volontera i studenta fakulteta za grafički dizajn Čedomira Nedeljkovića na Gradskom trgu.\nGrad Sremska Mitrovica je podržao ovu manifestaciju i trudiće se da izađe u susret omladini, da prihvati njihove sugestije i predloge i da donese najbolje odluke, kako za njihove potrebe tako i za samu bezbednost.\nMeđunarodni dan mladih ustanovila je Generalna skupština Ujedinjenih nacija 2000. godine, a obeležavanje u Srbiji je počelo nakon formiranja Ministarstva omladine i sporta, 2007. godine.\nPRIJEM ZA UČESNIKE SREM FOLK FESTA\nZLATNI DAN VINA 17. AVGUSTA NA ŽITNOM TRGU


EPIDEMIOLOŠKA SITUACIJA COVID-19 BOLESTI U VALjEVU NA DAN 09.08.2020.GODINE\nU COVID ambulanti DZ Valjevo je pregledano 66 osoba sa respiratornim infekcijama.\nU Prijemno urgentnom centru OB Valjevo je pregledano 6 sumnjivih verovatnih slučajeva na COVID 19, od kojih je 2 primljeno na hospitalizaciju.\nNa hospitalizaciji u OB Valjevo 77 pacijenata sa sumnjom na COVID 19 i laboratorijski potvrđena ( infektivno 10, standardna nega 17, pulmo Kovid poluintenzivna 14, na respiratoru 2 i na kiseoničnoj masci 2, standardna nega 31 pacijent).\nU Valjevu u poslednja 24 časa laboratorijski potvrđeno 10 novoobolelih osoba.\nU poslednja 24 časa, u ostalim opštinama Okruga laboratorijski potvrđeno 3 novoobolele osobe, u Lajkovcu, Ljigu i Ubu nema novoobolelih, u Mionici 2 novoobolela i u Osečini jedna novoobolela osoba.\nPrikazani, praćeni i analizirani parametri u analiziranom periodu imaju niže vrednosti nego u prethodne dve nedelje, ali se održavaju na visokom nivou. Neznatno poboljšanje epidemiološke situacije zahteva da se sve naložene i predložene preventivne mere i dalje dosledno sprovode.\nKordinirani zajednički inspekcijski nadzori sprovođenja naloženih i predloženih preventivnih mera će se nastaviti.


Lista komercijalnih letova Air Serbia iz Beograda. Do Pariza i nazad od 31.maja - Svi Srbi u Parizu\nLista komercijalnih letova Air Serbia iz Beograda. Do Pariza i nazad od 31.maja\n24. maja, 2020 Vesti iz Srbije Napišite komentar\nSvakodnevno se menja stanje u vezi putovanja. Pa tako, dok u Srbiji svako može nesmetano da uđe i izađe iz zemlje, u Francuskoj vam je limitirano kretanje na 100km od vašeg doma. Ipak polako je jasnija situacija u vezi putovanja u narednom periodu. Od 02.juna Italija otvara granice za sve turiste iz Evropske unije. Očekuje se da se situacija normalizuje posle 15.juna u celoj Evropi.\nSrpska nacionalna kompanija Air Serbia je na svom sajtu pustila u prodaju karte za naredni period za veći deo evropskih destinacija. Što se tiče Pariza, let iz Beograda je predviđen za nedelju 31.maj sa polaskom u 6h40. Avion sleće na aerodom Charles de Gaulle u 9h15. Povratak iz Pariza do Beograda je u 10h05, a avion je predviđeno da sleti u glavnom gradu Srbije u 12h25.